qundao/data-zh-poetry huggingface dataset:
又書畫船五首·其一
作者：孫嵩
朝代：宋

足踏江陵一舸空，襄陽親手結孤蓬。
流傳別有黔川樣，安穩舲齋不軃風。
又書畫船五首·其三
作者：孫嵩
朝代：宋

幸自消除長物緣，尚留遮眼卷三千。
分明更有江湖債，搬入人家贋釣船。
又書畫船五首·其二
作者：孫嵩
朝代：宋

書畫生憎世上塵，不嫌蓑笠渺無津。
扁舟去住渾林間，了是江湖舊散人。
又書畫船五首·其五
作者：孫嵩
朝代：宋

切莫清狂更隠淪，浮家泛宅斷知聞。
明朝我欲觀書畫，何處將詩寄水雲。
又書畫船五首·其四
作者：孫嵩
朝代：宋

不聽挐音分外閑，穩裝書畫一蓬間。
今朝風雨苕川上，扑灑沙鷗第幾灣。
和謝虛谷·其一
作者：孫嵩
朝代：宋

文章琬琰盛鎸磨，乞與丹青侈若何。
已是追隨名世晚，敢言步驟古人多。
未同子美投三賦，且爲靈均釋九歌。
怎有農謠又漁曲，稍談釣笠與耕簑。
和謝虛谷·其二
作者：孫嵩
朝代：宋

窮愁幽思或成時，畦逕荒蕪失自治。
秋氣居然寒宋玉，土風猶爾操鍾儀。
安能跛鼈從天馬，正擬長松引菟絲。
啟以新篇新繩削，元和直至建安時。
哭程晦夫·其一
作者：孫嵩
朝代：宋

握手論交意氣真，舊遊四顧暗傷神。
陪從金馬門中客，和唱銅駝陌上春。
哭程晦夫·其二
作者：孫嵩
朝代：宋

尚謂鄉邦離有合，忍聞丘壟夜無晨。
夕陽古道曾經別，腸斷西風淚滿巾。
夜泊垂虹
作者：孫嵩
朝代：宋

螮蝀無晴雨，橫空不計年。
長身欺浪渺，鉅力厭風顛。
懷古方聞笛，題詩且住船。
飛鳴中夜雁，何處得洲眠。
姑蘇元夕
作者：孫嵩
朝代：宋

茂苑長洲滿地春，吳兒歌舞逐時新。
風流百巧花燈手，猶是夫差國裏人。
愍歎
作者：孫嵩
朝代：宋

救地扶天力不支，猶爲落落怪男兒。
泥中龍逝江神駭，波際鯨枯海若悲。
恨入烟雲連漢縣，魂隨霜雪薄燕垂。
可憐傲兀南冠在，吟盡關山慟絕詩。
感興
作者：孫嵩
朝代：宋

清風有佳意，逢者爲一娛。
曾不救饑渴，政爾飄襟裾。
凡物貴有用，論詩用則無。
詩成亦自詠，侘傺或昭蘇。
身名不相涉，二者如參商。
遲其議論公，曠越百世長。
于人已無益，離離墳草荒。
不知史冊上，更是誰芬芳。
猶足厲世俗，曰此有耿光。
生前文字冗，寸札蓐荑稂。
及後乃大行，家有星河章。
君欲知其人，近世蘇與黄。
夫有酷吏事，良不爲奇屯。
俗子來吾前，有語無由伸。
其愚正可置，而又何爲嗔。
勿如孤竹子，宇宙生涯垠。
匪惟狎樵牧，浩浩冥疏親。
鳥故不亂行，獸故不亂群。
在山爲遠志，出山爲小草。
不足凋謝安，適可謂殷浩。
夫亦有所懷，非必著枯槁。
戲嘲二子
作者：孫嵩
朝代：宋

攻爲樂府作，吟盡樂府題。
不曉張籍與王建，筆端欲攬風凄凄。
大半閑愁生浪語，十九他人無與汝。
擊轅撫缶何如聲，奈此瀾翻兩吻鳴。
明妃引
作者：孫嵩
朝代：宋

明妃如花顔，高出漢宮右。
可憐君王目，但寄丹青手。
寂寂保孤妍，悠悠成僞醜。
坐此嫁穹廬，流落無時回。
無時回，琵琶未闋邊笳催。
哀絃流入千家譜，明妃只作閼支舞。
年年猶借南來風，吹得青青一抔土。
君不見漢家嫁得幾娉婷，不聞一一琵琶聲。
禍起當年婁敬謬，後人獨恨毛延壽。
春夏之交四首·其一
作者：孫嵩
朝代：宋

江花江水意，春色爲誰多。
極目天涯草，淒淒奈爾何。
春夏之交四首·其三
作者：孫嵩
朝代：宋

村落頳桐日，茅茨白楝風。
閑階沾雨菊，又綠去年叢。
春夏之交四首·其二
作者：孫嵩
朝代：宋

悄悄瞻青壁，悠悠矚翠林。
流鶑無一事，聲遠薜蘿陰。
春夏之交四首·其四
作者：孫嵩
朝代：宋

拂檻逍遥絮，浮空自在絲。
幽香來遠近，山側有酴釄。
春日武康遊望過孟東野故居
作者：孫嵩
朝代：宋

殘靄初收半在沙，一川芳草趁溪斜。
羣峰古意汪芒國，廢地詩情正曜家。
天末淒迷浮野色，柳邊駘蕩受春華。
更携尊酒看修竹，不爲前坡得意花。
曲江頭
作者：孫嵩
朝代：宋

君不見曲江頭，離離衰草寒雲秋。
今人不見昔人遊，昔人不見今人愁。
欲談往事無耆舊，沉吟千載空搔首，盛衰倚伏如寒暄。
秦時宜春苑，漢世樂遊園，更復唐人宮殿擁千門。
往古來今但如此，同一溶溶曲江水。
書雨
作者：孫嵩
朝代：宋

陰谷幽林熱似焚，阿香鳴鼓驟殷殷。
天公作雨須臾事，用得東山一片雲。
歸途旅思
作者：孫嵩
朝代：宋

虛市斜陽早掩門，蕭條州縣抵深村。
殘梅與客迎新歲，明月隨人作上元。
生日·其一
作者：孫嵩
朝代：宋

雲外荒村半掩扉，門孤事業與心違。
悠悠歲月山林老，納納乾坤道路非。
生日·其二
作者：孫嵩
朝代：宋

鴻雁關河秋滿眼，梧桐風雨冷吹衣。
蓼莪自是長休廢，獨立蒼苔一歎欷。
畫猿
作者：孫嵩
朝代：宋

客子平生三峽遊，青猿樹樹懸高秋。
歸來落筆成天趣，中傳蜀月巴雲意。
如何猿叫驛邊時，只欠行人唱竹枝。
秋懷五首·其一
作者：孫嵩
朝代：宋

秋蟲日以喧，秋樹日以疏。
君聽草根蛩，泣弔風中梧。
壯士秋懷涕，及此清霜初。
秋懷五首·其三
作者：孫嵩
朝代：宋

何處秋聲多，竹外聲歷歷。
凄切不禁寒，蕭蕭舊時碧。
此中白髮愁，餉與秋風客。
秋懷五首·其二
作者：孫嵩
朝代：宋

從來感秋人，一例皆楚聲。
吾聞古燕趙，慷慨多不平。
惜哉宋玉辭，不使荆軻聽。
秋懷五首·其五
作者：孫嵩
朝代：宋

黄山秋雕鎪，風露洗崖崿。
行行聽清猿，處處采靈藥。
秋雲老石牀，已後十年約。
秋懷五首·其四
作者：孫嵩
朝代：宋

疇昔旅江湖，夜夜南飛雁。
山園柿栗秋，出戶望河漢。
袛今寒雁時，中夕起三歎。
立春日
作者：孫嵩
朝代：宋

殘冬初曦巧弄頻，輕澌片片動遊鱗。
土牛不報窮居暖，星鳥非司退士春。
門帖廢忘梅柳句，鄉儺倚閣鼓鼙人。
愁多酒淺知何那，太息年光草草新。
竹枝歌·其一
作者：孫嵩
朝代：宋

灧澦灘頭君莫行，瞿塘峽裏不論程。
龍吟小雨蜀天黑，等有明朝春水生。
竹枝歌·其七
作者：孫嵩
朝代：宋

漢世明妃猶有村，荒祠歌舞與招魂。
胡琴好入巴渝曲，萬里還鄉釃酒罇。
竹枝歌·其三
作者：孫嵩
朝代：宋

雲外猩猩何處聲，終朝出沒只深菁。
前有懸崖菁幾里，行人到此古今情。
竹枝歌·其九
作者：孫嵩
朝代：宋

峽山削出青嵯峨，峽水勻成綠不波。
頓平山林未能得，奈此猿聲朝夕何。
竹枝歌·其二
作者：孫嵩
朝代：宋

行盡三巴三曲頭，一灘自有一生愁。
明朝已過巴陵岸，更宿江陵漁笛洲。
竹枝歌·其五
作者：孫嵩
朝代：宋

峽路陰陰無四時，寒雲鳥道挂天危。
荒亭敗驛此何處，望帝江山號子規。
竹枝歌·其八
作者：孫嵩
朝代：宋

黄牛廟前鴉鸛棲，黄魔宮外梟鵩啼。
估客酹神巫嫗醉，青林日轉風凄凄。
竹枝歌·其六
作者：孫嵩
朝代：宋

巴子城荒非昔人，公孫何處問遺民。
千年惟有武侯磧，留與踏歌行早春。
竹枝歌·其四
作者：孫嵩
朝代：宋

洶浪砰雷蛇飲溪，陰崖天暗虎丘泥。
萬里中原那有此，憐君更過鬼門西。
紫陽夜坐
作者：孫嵩
朝代：宋

一夜燈前白紵單，沉吟有此夏初寒。
露零若與人相語，松杪瀟瀟下石壇。
臨安錢武肅廟
作者：孫嵩
朝代：宋

吳越歸旗纛，風雲助鼓鼙。
錦蒙山樹遍，弩射海潮低。
龍鳳城葱鬰，牛羊墓慘悽。
古祠存故里，秋草廡東西。
行都餞歲
作者：孫嵩
朝代：宋

插架餘殘歷，挑燈憶故鄉。
年光蛇赴壑，羈旅雁隨陽。
禁闕迎儺鼓，鄰街祭竈香。
英雄須自力，容易鬢毛蒼。
覓佳山水遷居未能又力役不休
作者：孫嵩
朝代：宋

微吟清嘯有孤懷，歷落嶔崎已大乖。
芳草何心知世事，閑雲肆意繞天涯。
前時絕喜王官谷，此去聊堪阿里街。
一語作銘君記取，騰騰任運莫安排。
送年寓歎
作者：孫嵩
朝代：宋

歲事分携作逕歸，清愁環守有重圍。
預供除日先人祭，次拂元朝道士衣。
狂似嵇康今盡嬾，覺如蘧瑗昔皆非。
新春未識耕耘地，當卜何如買釣磯。
遣懷雜賦
作者：孫嵩
朝代：宋

宇宙迂疏一布衣，謀身畢竟是邪非。
能知道義丘山重，定看榮華草芥微。
世事悠悠蝴蝶夢，人情擾擾桔槹機。
英雄不是違流俗，白雪陽春和自稀。
還鄧覺民詩卷
作者：孫嵩
朝代：宋

南山竹可笛，北山桐可琴。
得如聽松風，中有太古音。
邵康節
作者：孫嵩
朝代：宋

真隠由中土，行窩賞太平。
生無皺眉事，單爲杜鵑聲。
開歲連日有陰雨·其一
作者：孫嵩
朝代：宋

老杜詩章五百年，爲吾替寫早春篇。
恰從元日踰人日，重有陰陰冷落天。
開歲連日有陰雨·其三
作者：孫嵩
朝代：宋

新草天涯入斷魂，若爲有意眺郊原。
只因老子春愁少，須著蕭蕭雨暗村。
開歲連日有陰雨·其二
作者：孫嵩
朝代：宋

日日嵐陰守翠微，清溪平沒釣魚磯。
流鶑一任無來意，直恐梅花半樹稀。
閲秦紀二首·其一
作者：孫嵩
朝代：宋

初逃揕未亡，又遇朴無傷。
如何博浪禍，更使副車當。
閲秦紀二首·其二
作者：孫嵩
朝代：宋

泰嶽聊逃雨，湘山偶阻風。
伐樹仍封樹，元無罪與功。
霜曉早行
作者：孫嵩
朝代：宋

三兩殘星龍𦜩雲，人烟山色曉初分。
西風一夜吹黄葉，不計霜晨客子聞。
九日呈戴兄
作者：孫巖
朝代：宋

一別三十載，而今近講堂。
蕭條同甲子，强健又重陽。
萸菊數杯酒，烟雲千仞岡。
偶然爲此夢，寧復次公狂。
兵後績溪道中
作者：孫巖
朝代：宋

古道緣流水，寒郊带斷烟。
稀疏鴉種麥，羞澀女耕田。
人事休兵後，秋懷落木前。
小蘇遺翰墨，今古一山川。
出越城舟行乙夜紆道以避過兵
作者：孫巖
朝代：宋

擾擾紅巾起草間，舊遊何地不凋殘。
歸囊薄有桃花米，行路如經竹節灘。
戰馬東來橫殺氣，扁舟北去解憂端。
曲肱便結須臾夢，柳暗黟川把釣竿。
初歸
作者：孫巖
朝代：宋

湖蹤海跡一飛蓬，千里常隨莽蕩風。
今日抵家籬犬噪，不知身是主人翁。
別鄉人席間作
作者：孫巖
朝代：宋

昔向率山別，離愁尚故鄉。
今來嵊亭聚，縱樂是殊方。
新草偷江綠，垂陽配酒黄。
子仍先我去，留滯奈耕桑。
去冬過石潭上時吳義夫同行欣然謂予曰詩境甚佳今日再過有作將寄義夫
作者：孫巖
朝代：宋

長潭有令姿，山綠納空洞。
軒軒吳武陵，曾此接飛鞚。
殷勤顧我笑，詩材不勝用。
重來春事深，物采尤錯綜。
褚小强懷大，秀異肯受控。
沈吟日已昃，十彀纔一中。
故人抱才藻，衆象入嘲弄。
即今溫水館，匡坐教弦誦。
嗟哉實前語，束葦代杗棟。
明當寄東風，烟水發清夢。
和元京兄賦蘋花
作者：孫巖
朝代：宋

一春觀物眼，紅紫厭繽紛。
此水浮明玉，何人翦白雲。
惠風遊漢女，吉日禮湘君。
地僻應無是，留花混藻芹。
寓齋
作者：孫巖
朝代：宋

環中風物有誰爭，即日詩情取次生。
雲倦竟依簷際宿，雉馴時下竹根行。
山間
作者：孫巖
朝代：宋

谷鳥鳴聲滑，山雲變態新。
清渠不沒脛，亦有浣紗人。
崿浦早望
作者：孫巖
朝代：宋

千峰倒影碧粼粼，摹寫桐江最逼真。
每逢佳處謀書屋，漸恐山靈不信人。
德藝有貴賤
作者：孫巖
朝代：宋

調弓遣猿悲，削鐻奪神造。
伊人天分高，甘以一事老。
奈何握寸穎，特自矜粉藻。
沈約僅如奴，子建何足道。
率爾爲一快，公論日杲杲。
德藝有貴賤，君子廓懷抱。
德驥篇
作者：孫巖
朝代：宋

西家白馬如曳練，東家赤馬如驅電。
時時并轡刷長鞦，羞殺分飛伯勞燕。
白馬不防牛有角，慘甚兵間中矛矟。
不出能令赤馬疑，隔巷來奔初不約。
躊躇血地嘶鳴哀，悲風颯颯驚條枚。
皦然德驥非凡材，牧人驅迫去復回。
物於儔匹且如此，何况世間貞信士。
管仲敗餘勤鮑叔，孝章厄極悲文舉。
茂弘將坐白其忠，叔翰當收脫之死。
乞兵欲赴雍丘危，突圍竟雪都昌耻。
雖云志計有伸屈，至今撓弱聞風起。
利災樂禍無故情，東家無恙汝得乘。
樹陰
作者：孫巖
朝代：宋

春去空山啼乳鶑，鶑邊老樹冪新青。
一瓢挂此坐終日，即是蘇家擇勝亭。
武林絕句·其一
作者：孫巖
朝代：宋

繽紛迎酒伎，宛轉賣花聲。
偶似承平世，携書試鳳城。
武林絕句·其二
作者：孫巖
朝代：宋

比屋單衣日，名城冷食天。
居人多上塚，遠客未歸田。
溪上
作者：孫巖
朝代：宋

溪翁生計獨熙然，新買南鄰舴艋船。
日載鸕鷀三十尾，魚爲租入水爲田。
留武林
作者：孫巖
朝代：宋

訪客城南隅，故第何其雄。
曲池猶瀁漭，土山尚巃嵷。
頗聞此中人，易姓良匆匆。
往時恩澤侯，意氣干晴虹。
樂曲播秦城，衣制聞漢宮。
恨不逢季倫，詎肯交毛公。
斥地西鄰去，伐木南山空。
百楹一傳舍，顧極當年工。
悠悠感成敗，何獨操鏝翁。
秋晚園中·其一
作者：孫巖
朝代：宋

籬落圍秋色，株梢罥晚暉。
菊花供麴盡，桐葉飼魚稀。
秋晚園中·其二
作者：孫巖
朝代：宋

風葉相仍下，家童未埽除。
綿聯封蟄戶，殘缺带蟲書。
繞行遇獵
作者：孫巖
朝代：宋

搜山炬火縱橫飛，百獸猝起驚且馳。
出明入暗眼光亂，强者或脫弱者悲。
兒郎洶洶山精匿，殺氣隨風撼松櫟。
宋㹱韓獹不盡縱，齧索騰陵求赴敵。
清霜屢降草莽衰，相與即禽真汝時。
跳坡驀澗殊未已，扶桑東面推紅曦。
大矟將軍山下住，摧頹略記銜枚路。
觀汝角逐心悠悠，風梟旌斾何時休。
觀漁行
作者：孫巖
朝代：宋

霜降平湖鑑羣象，中有黄魚幾一丈。
漁師早已中豪家，今旦連舟布新網。
東西南北三重圍，圍形漸縮如小池。
孟獲身窮呂布窘，尚許性命延斯須。
舊與鱒魴同出入，爾暇悲憐禍相及。
日斜創甚上平沙，兩岸居人如堵立。
渺渺腥風吹水雲，賣魚沽酒賽湖神，醉來預唱江南春。
酬趙隠君還予詩稿之作因來韻增至二十四用柳子厚同劉院長言懷事詩例也
作者：孫巖
朝代：宋

度德宜滕長，論交墮魯臯。
淒凉當歲晚，瀟灑見時髦。
常恐詩無證，空知調欲高。
扶疏纔社櫟，變化豈胥濤。
闊略三冬學，增多一字褒。
大篇參往籙，異事詫吾曹。
昔嗜梁臺選，仍耽郢士騷。
長歌落澗谷，中夜駭猿猱。
攻苦鵜濡翼，求朋鹿食蒿。
家無彥弘在，鄉失呂溫豪。
擊拊當誰聽，荒蕪尚自薅。
英英善和柳，皎皎義熙陶。
步驟才難至，圖回首屢搔。
較深搜石髓，務潔取溪毛。
推激吾非黨，譏訶物得逃。
辭連盤谷稼，想到武陵桃。
朝逮虞淵暗，宵幾鶡旦嗷。
含愁全庾賦，寓樂間莊濠。
不謂塵明鏡，何殊贈佩刀。
音書無雁往，時序迫蟬號。
嵇向諸人遠，周雷再世遭。
未應求善賈，孰不飲醇醪。
並席葭依玉，清言輠炙膏。
斯期方緬邈，北望寸心勞。
金庭觀王右軍祠
作者：孫巖
朝代：宋

罷郡歸來三畝宅，化爲琳宇入層雲。
樓亡莫辨藏書地，池在如親洗墨人。
特援憂勤規太傅，不將恢復許中軍。
世間何物無澌盡，英榘千秋萬古新。
陳監丞用韻見贈亦和以謝
作者：孫巖
朝代：宋

肅肅東方老，依人可計年。
名言傾蓋後，古意結繩前。
君戶仍多轍，予琴故一弦。
不應昌歜味，置在衆肴先。
中秋夜不見月
作者：孫復
朝代：宋

長記去年中秋玩月出草堂，冰輪直可鑑毫芒。
是時家釀又新熟，呼童開席羅清觴。
纖埃不起零露下，對此陶陶樂未央。
自顧時逢堯舜世，上下清明無穢荒。
吁嗟今夕何不幸，正逢屏翳恣猖狂。
浮雲左右爭擁蔽，愛而不見涕沾裳。
嫦娥無語縮頭何處坐，胡不開口走訴上帝旁。
立召飛廉舉其職，驅除擁蔽揚清光。
瑩然高照遙天外，免教萬國如瞽空倀倀。
中秋月·其一
作者：孫復
朝代：宋

度度思真賞，幽期邈始還。
金行分此夜，桂子落何山。
座席清風裏，人家灝氣間。
飲懷與吟興，徹曙兩非閑。
中秋月·其二
作者：孫復
朝代：宋

十二度圓皆好看，就中圓極在中秋。
前峰獨上還吟翫，高興多於庾亮樓。
中秋歌
作者：孫復
朝代：宋

明月一歲中，影圓十二回。
如何今夕裏，爭賞羅樽罍。
既愛盈盈色，更上高高臺。
人心莫如此，試爲君言哉。
月者水之精，秋者金之氣。
金水性相生，五行分其事。
則知天地間，相感各以類。
水得金還盛，月因秋更清。
氣類使之然，人誰不有情。
可憐別夜色，一一皆銷聲。
自昔詩家流，吟皆不到此。
徒能狀光彩，豈解原終始。
冥搜詎有得，燥吻真何以。
請看退翁歌，其的能中矣。
八月十四夜
作者：孫復
朝代：宋

銀漢無聲露暗垂，玉蟾初上欲圓時。
清樽素瑟宜先賞，明夜陰晴不可知。
又賦十五夜月
作者：孫復
朝代：宋

清賞年年恐失期，人人不覺望中衰。
素娥須信多靈藥，長見嬋娟似舊時。
蠟燭
作者：孫復
朝代：宋

六龍西走入崦嵫，寂寂華堂漏轉時。
一寸丹心如見用，便爲灰燼亦無辭。
論學
作者：孫復
朝代：宋

冥觀天地何云爲，茫茫萬物爭蕃滋。
羽毛鱗介各異趣，披攘攫搏紛相隨。
人亦其間一物爾，餓食渴飲無休時。
苟非道義充其腹，何異鳥獸安鬚眉。
人生在學勤始至，不勤求至無由期。
孟軻荀卿揚雄氏，當時未必皆生知。
因其鑽仰久不已，遂入聖域爭先馳。
既學便當窮遠大，勿事聲病淫哇辭。
斯文下衰吁已久，勉思駕說扶顛危。
擊喑敺聾明大道，身與姬孔爲藩籬。
是非豐顇若不學，慎無空使精神疲。
南鄉子
作者：孫惟信
朝代：宋

璧月小紅樓。聽得吹簫憶舊遊。霜冷闌干天似水，揚州。薄倖聲名總是愁。塵暗鷫鸘裘。針線曾勞玉指柔。一夢覺來三十載，休休。空為梅花白了頭。
句
作者：孫惟信
朝代：宋

柳外細聽鶑燕語，聲聲似度鞠花新。
垂絲海棠
作者：孫惟信
朝代：宋

嫋嫋垂絲不自持，更禁日炙與風吹。
仙家見慣渾閑事，乞與人間看一枝。
夜合花
作者：孫惟信
朝代：宋

風葉敲窗，露蛩吟甕，謝娘庭院秋宵。鳳屏半掩，釵花映燭紅搖。潤玉暖，膩雲嬌。染芳情、香透鮫綃。斷魂留夢，煙迷楚驛，月冷藍橋。誰念賣藥文簫。望仙城路杳，鶯燕迢迢。羅衫暗摺，蘭痕粉跡都銷。流水遠，亂花飄。苦相思、寬盡春腰。幾時重恁，玉驄過處，小袖輕招。
失調名
作者：孫惟信
朝代：宋

壽花戴了。山童問、華庚多少。待瞞來、又怕旁人笑。況戒臘、淳熙可考。大衍之用恰恰好。學易後、尚一年小。謝屐唐衣眉山帽。薰風送下蓬島。生巧。呂翁昨夜鍾離早。又曾參、兩個先生道。又也曾偷桃啖棗。百屋堆錢都不要。更不要、袞衣茸纛。但要酒星花星照。鶻笑到老。
小院
作者：孫惟信
朝代：宋

小院無人竹簟鋪，晝眠難穩客心孤。
窗前嫌怕驚殘夢，自擲青梅打鷓鴣。
望遠行
作者：孫惟信
朝代：宋

又還到元宵臺榭。記輕衫短帽，酒朋詩社。爛漫向、羅綺叢中，馳騁風流俊雅。轉頭是、三十年話。量減才慳，自覺是、歡情衰謝。但一點難忘，酒痕香帕。如今雪鬢霜髭，嬉遊不忺深夜。怕相逢、風前月下。
深院
作者：孫惟信
朝代：宋

深院清明冷鳳簫，梨花寂寂雨瀟瀟。
秋千一架紅牆角，終日無人影自摇。
玲瓏山
作者：孫惟信
朝代：宋

晉漢高人跡已陳，同君仙屐叩山靈。
澗懸白練流雲液，路夾蒼虬聳石屏。
鳥下老藤摇翠木，僧歸寒屋鑰秋扃。
蕭蕭落日聞笙鶴，滿耳天風聒醉醒。
禪寂之所有賣花聲出廊廡間清婉動耳
作者：孫惟信
朝代：宋

曲巷深房憶帝州，賣花庭宇最風流。
窗紗破曉斜開扇，簾繡籠陰半上鈎。
少日喜拈春在手，暮年羞戴雪盈頭。
泉南寺裹瀟瀟雨，婉婉一聲無限愁。
秦村午炊
作者：孫惟信
朝代：宋

飯熟羹香客寐殘，秦村山水樹陰寒。
古今一樣邯鄲枕，覺後方纔做夢看。
賦女冠還俗
作者：孫惟信
朝代：宋

疊却霞綃上醮衣，女童髽髻綠楊垂。
重調蛾黛爲眉淺，再試弓鞋與步遲。
紫府煙花鶑喚醒，僊房雲雨鶴通知。
簾低紅杏春風暖，清夢應曾見舊師。
醉思凡·醉太平
作者：孫惟信
朝代：宋

吹簫跨鸞。香銷夜闌。杏花樓上春殘。繡羅衾半閒。衣寬頻寬。千山萬山。斷腸十二闌干。更斜陽暮寒。
阮郎歸
作者：孫惟信
朝代：宋

滿階紅影月昏黃，玉爐催換香。碧窗嬌困懶梳妝。粉沾金縷裳。鸞髻聳，黛眉長。燭光分兩行。許誰騎鶴上維揚。溫柔和醉鄉。
題崇壽院
作者：孫惟信
朝代：宋

未欲鞭龍上玉京，赤城來鍊八霞精。
松風浩蕩吹秋暑，偶到彌陀寺裏行。
題載雪錄
作者：孫惟信
朝代：宋

詩字崢嶸照眼開，人隨塵劫挽難回。
清苕載雪流寒碧，老我扁舟獨自來。
君山
作者：孫應威
朝代：宋

君山盤結青雲梯，堂高更覺天象低。
橫江萬頃瑩玻璃，蓬瀛勝概從端倪。
幾欲收拾歸品題，分甘獨令倦攀躋。
使君領客佇沙堤，指點淮浙分東西。
神州三百塵埃迷，慨懷往昔重慘悽。
我聞王師臨青齊，虜穴已掃庭已犁。
志士毋必驚聞鷄，威儀喜見皆遺黎。
當頌中興鎸浯溪，說秦彊楚不復稽。
丁未仲夏季弟海陵官舍家大人賞月作詩和韵
作者：孫應求
朝代：宋

銀蟾憂易缺，綵侍喜長圓。
豈意他鄉會，均同一樂全。
杯行驚話舊，星聚敢占天。
但願人常久，頻將桂影延。
仲弟應符生日大人作詩命和元韵
作者：孫應求
朝代：宋

阿連誕世在茲晨，月吐三更恰半春。
幸有斑衣堪共戲，何妨綠酒正相親。
雍雍已覺和爲貴，勉勉當思德有鄰。
所願百年長膝下，不勞相望似參辰。
仲弟應符用昌黎齪齪詩韵作咄咄篇自警家大人用韵作欣欣篇應求次韵作皦皦篇以見志云
作者：孫應求
朝代：宋

皦皦志士心，玉壺冰露寒。
整冠默危坐，撫卷慨永歎。
膠擾天下事，豈逃吾靜觀。
是心本如水，風過成濤瀾。
蟻或作牛鬭，雀常用珠彈。
萬境各顛倒，何者爲憂歡。
聖學有宗盟，口血應未乾。
進修在覆簣，趨舍防奔湍。
正須極高深，乾坤見倪端。
規摹括四代，宗廟富百官。
譬如入玉府，璆琳雜琅玕。
逢原在左右，諒非登天難。
季弟黄巖任滿大人率家衆先歸作詩見示恭次元韵
作者：孫應求
朝代：宋

長拘棲寓季微官，携杖扶車愧二難。
翹首雲山魚雁遠，關心歲月骨毛寒。
方來負米還爲養，未遂承顔數問安。
何日庭前環戲綵，共馨夕膳潔晨餐。
恭和家大人將赴季弟官舍書示及門之作·其一
作者：孫應求
朝代：宋

力穡良農必有年，先修人事乃言天。
士非學問無由立，勿道家饒負郭田。
恭和家大人將赴季弟官舍書示及門之作·其二
作者：孫應求
朝代：宋

少年不學待何年，長大無成莫怨天。
况是各承賢父訓，豈容弗肯播菑田。
恭和家大人鬻田訓子詩韵
作者：孫應求
朝代：宋

家貧常産遽蕭然，只把詩書代力田。
謀道固宜耽樂內，却行安可望追前。
置錐今日憂無地，摛藻他時喜掞天。
富貴學成終自有，服膺當務益拳拳。
恭次家大人初抵季弟海陵官舍之韵·其一
作者：孫應求
朝代：宋

一家千里赴吳陵，沿道遲留不問程。
風物蕭條鄉愈遠，山川開豁眼增明。
春田未有歸耕計，夜雨聊聽對榻聲。
幸向萊庭同戲綵，回頭終有愧難兄。
恭次家大人初抵季弟海陵官舍之韵·其三
作者：孫應求
朝代：宋

舟渡金山過廣陵，灣頭畧可計淮程。
回瞻建業祥煙繞，北望長安落日明。
野曠春農虛地力，霜清曉角動邊聲。
中原讎恥非難復，子弟皆思死父兄。
恭次家大人初抵季弟海陵官舍之韵·其二
作者：孫應求
朝代：宋

食貧寧問肉如陵，且喜官曹簡事程。
千里平淮隨地闊，一江遠水照天明。
幾多懷古登臨意，時作搔頭諷詠聲。
酬唱敢希珠樹秀，粗分菽麥異周兄。
次季和宿龍泉寺遇雪韵
作者：孫應求
朝代：宋

艤岸投僧話，歡迎勢若歸。
林巒窮勝處，樓閣盡翬飛。
本謂身還舍，何期雪擁扉。
莫嫌行復住，世事合隨機。
丁未仲夏季弟海陵官舍家大人賞月作詩恭次元韵
作者：孫應符
朝代：宋

賓僚成雅集，夜月正清圓。
幸對芳樽滿，兼逢樂事全。
哦詩追舊日，舉盞望青天。
此會宜頻講，何妨祝壽延。
季弟黄巖任滿大人挈家衆先掃作詩見示恭和元韵
作者：孫應符
朝代：宋

心處中虛治五官，物來能應固非難。
移忠益本居家孝，閲暑知曾歷歲寒。
父子賡歌真內樂，弟兄分職頼居安。
何妨菽水爲歡養，會有時來詔賜餐。
恭和家大人將赴季弟官舍書示及門之作·其一
作者：孫應符
朝代：宋

純熟工夫積歲年，能知本性則知天。
揠苗助長猶爲害，况復芸人舍己田。
恭和家大人將赴季弟官舍書示及門之作·其二
作者：孫應符
朝代：宋

焚膏繼晷且窮年，榮悴他時却在天。
莫把光陰虛度了，吾徒耕道若耕田。
恭次家大人初抵季弟海陵官舍之韵·其一
作者：孫應符
朝代：宋

學山初不止邱陵，驥子終期萬里程。
莫問官曹今落寞，正須人物自高明。
斗升聊可爲親養，歲月行看播治聲。
膝下團圞事文史，此身何幸忝居兄。
恭次家大人初抵季弟海陵官舍之韵·其三
作者：孫應符
朝代：宋

生憎世俗迭相陵，反己工夫有度程。
大學在先知本末，中庸當務造誠明。
諄諄自昔承嚴訓，默默終年愧令聲。
至道不須由外索，事親友弟及從兄。
恭次家大人初抵季弟海陵官舍之韵·其二
作者：孫應符
朝代：宋

生於陵者自安陵，何事驅馳較驛程。
却望鄉山千里隔，共看淮月一輪明。
官閒足遂吟哦樂，俸薄休形歎息聲。
最幸一家仍聚首，不須嗟弟與瞻兄。
恭次家大人鬻田訓子詩韵
作者：孫應符
朝代：宋

厄窮那復值凶年，典盡貧家五畝田。
暫給簞瓢居巷內，且將經史向窗前。
潛心矻矻先修己，安命栖栖不怨天。
爵祿功名宜自取，尤當勉力務勤拳。
應符生日大人作詩以示恭次元韵
作者：孫應符
朝代：宋

初度追思夜向晨，敢安暇逸負青春。
鴒原友悌同三益，鶴髮康寧拱二親。
未遂功名酬誨育，勉將誠孝信鄉鄰。
從今且願蒙天祐，日侍慈顔拜北辰。
應符讀韓文公齪齪詩考其歲月乃三十二所作今應符生亦三十二年矣深有媿焉因借其韵爲咄咄篇以自警
作者：孫應符
朝代：宋

咄咄汝爲子，念之心可寒。
慕則非所慕，歎則非所歎。
愚生乃繫俗，達人斯大觀。
大明高照耀，滄海足波瀾。
不求勝己友，有過孰抨彈。
不絕害心念，誠身奚喜歡。
溝澮無源本，易盈還易乾。
見善苟不明，譬彼東西湍。
仁義根於心，視精而行端。
讀書貴知道，事親寧以官。
會稽産竹箭，西海出琅玕。
虛名何足尚，所懼實才難。
次季和宿龍泉寺遇雪韵
作者：孫應符
朝代：宋

同入招提宿，初從城市歸。
雪輕渾欲舞，雲凍不成飛。
客去尋溪棹，僧來叩竹扉。
籬邊一枝玉，漏泄化工機。
奬溪橋
作者：孫應鳳
朝代：宋

夕照斜陽柳外鴉，杏園衰謝野人家。
欲尋春色無尋處，盡在橋邊野草花。
寶藏寺洪鐘
作者：孫應鳳
朝代：宋

枕畔鍧然寶藏鐘，聲從何處入高墉。
蜀顱衰臂今如許，喚起穹廬一卧龍。
惠政橋
作者：孫應鳳
朝代：宋

百仞崖邊有此橋，地平路穩玉驄驕。
惠而知政今如此，拈起橋名問國僑。
虎巖紀遊
作者：孫應鳳
朝代：宋

月出山越高，雲行月益忙。
樹影遍空白，疎星避月光。
總非往者見，不從意內量。
聰明此一進，境界因久忘。
深坐庭露淹，山僧促迴廊。
鼓鐘奏天樂，經行重山堂。
暮楫動朝梵，初日升屋梁。
佛心光見日，林暉洞八方。
細雨霏日中，飛煙青逐黄。
出門遶山逕，兩道夾修篁。
茗根千百个，却於山隈藏。
徑深見奇巘，云與戴雲望。
因之曳竹杖，集伴凌高岡。
他年記此際，風花带天香。
西塔
作者：孫應鳳
朝代：宋

憶昨慈恩登絕頂，今朝眼界更分明。
飛簷高瀉銀河水，隔岸遥傳寶鐸聲。
翥鳳呈輝看欲下，潯龍露角望尤勍。
凌風好向蓬萊去，一片香雲繞足生。
雙桂橋
作者：孫應鳳
朝代：宋

橋前巧匠剪春羅，橋上亭亭景物和。
明夜元宵一團玉，連波還解似金波。
溫泉
作者：孫懋
朝代：宋

喬林遠凝烟，怪石卧如虎。
湯泉在其下，深廣數尺許。
蒸蒸百鼎沸，衮衮驪珠吐。
溫然可人意，了不變寒暑。
我來一盥挹，和氣溢賓主。
誰知山谷間，異物乃有取。
又聞泉之功，萬頃浸禾黍。
升騰或爲雲，定作傅巖雨。
賢人抱氣節，瀟灑謹出處。
平生澤物志，得時誰可御。
奈何斗筲徒，名利每輕舉。
一朝冰山碎，笑唾無足數。
臨風祝斯泉，更請事斯語。
回首驪山陰，淒然吊前古。
龍巖寺
作者：孫懋
朝代：宋

蒼林翠碧龍巖寺，縣令三年兩度來。
從此巖前花與草，只今時與夢徘徊。
北牖洞
作者：孫抗
朝代：宋

舊駐東方騎，因題北牖名。
來須風作御，去認斗爲城。
日氣晚方到，雲收寒易生。
予心匪游衍，拱北振華纓。
南華洞
作者：孫抗
朝代：宋

峭徑入蒼烟，他山盡一拳。
上盤朱鳥翼，中寓漆園仙。
清可携壺賞，凉堪拂石眠。
九疑生接境，曾此按薰弦。
嘉蓮洞
作者：孫抗
朝代：宋

地應連海眼，終古蓄寒泉。
四列青蒼壁，雙開菡萏蓮。
已嗟真賞去，猶訝昔香傳。
未媿東林下，霜葩社衆賢。
夕陽洞
作者：孫抗
朝代：宋

塵寰雖未遠，顥氣覺偏滋。
日落鳥歸去，秋高風勁時。
吟餘下天籟，坐久凜冰肌。
信是棲幽境，凉蟾照履綦。
峴山
作者：孫抗
朝代：宋

天下名山數南國，峴首首推襄漢域。
前年假節使湖外，道出銅鞮一攀陟。
檀溪西下烟雨繁，夢澤南迴雲霧織。
絕壁頹巖畫障開，陽林雜蘤天光逼。
飄然不減京臺樂，城闕弦歌野耕植。
借問人心誰見思，雲來遠庇羊公德。
乃知仁愛與山俱，奚用沈碑衒金刻。
追詢耆舊訪祠宇，遲拜丹青紀聰直。
佛藍神館鬰相望，獨此寂寥遺肸飾。
欒公燕國戚藩佐，朱邑桐鄉嗇夫職。
居民立社中詔嘉，撫舊勸來區淑慝。
指期還臺首章奏，立使閟宮膋血食。
半途得郡旋治中，迴睇鳳林空太息。
仙郎作鎮未朞月，起廢補亡罄心力。
凡予所欲塵黈聰，文符一一條其極。
庚桑畏壘既禋薦，魯國靈光亦顛踣。
由晉至今更幾秋，隼畫干旟熊伏軾。
但矜□□□形勝，誰祀賢人思物色。
公當□□乃□□，只□徊翔預倫□。
漢波平遠山巍然，共仰羊王譽充□。
朝陽洞
作者：孫抗
朝代：宋

險絕信天開，春蘿蔭古苔。
不愁雲影閉，先得日光來。
片石充棋局，凉坡遞酒杯。
東風偏著意，草木爛成堆。
棲霞洞
作者：孫抗
朝代：宋

寬踰城闕峻瑶魁，萬壑吟風四壁苔。
不獨雲霞可招隠，溪流常送落花來。
白雀洞
作者：孫抗
朝代：宋

禽貴羽毛潔，地憐巖壑幽。
名非華陰凍，景似秀林秋。
不睹音塵繼，空驚歲月遒。
何如潁川鳳，千古冠緹油。
句
作者：孫揆
朝代：宋

重重欄檻千尋出，一一窗扉八面開。
柳絮
作者：孫文叔
朝代：宋

宮柳垂垂拂苑牆，啼鶑驚夢暗心傷。
起來羞見空中絮，也得隨風入御牀。
往浙西別王龜齡
作者：孫文昭
朝代：宋

中原回首尚胡塵，世事徒驚日月新。
羈旅不堪頻作別，壯懷雖在已甘貧。
南來求友傳三益，西去論心有幾人。
別後夢魂何處是，祇應來往慎江濱。
送僧歸天甯萬年禪院
作者：孫旦
朝代：宋

詔到禪關日，願言高古今。
幾生傳佛法，方得契君心。
結坐觀宗社，恩容返道林。
立身名了也，何處更追尋。
句
作者：孫昌齡
朝代：宋

白狼去後桑田出，仙女昇來洞府閑。
和孔司封題蓬萊閣
作者：孫昌齡
朝代：宋

突兀軒楹氣象豪，使君携客共遊遨。
坐來面揖湖山勝，行處深騰日月高。
隠約壺中露蓬島，分明海上涌金鼇。
宜酬絕景頻吟醉，况是東南暫擁旄。
堯廟
作者：孫景文
朝代：宋

帝廟乘山勢，巍巍古柏中。
治雖爲日遠，仁尚與天同。
堂陛嚴遺像，川原隠舊風。
時時有靈異，此語出田翁。
句
作者：孫月境
朝代：宋

莫欺春到荼䕷盡，更有楊花落後飛。
秋興亭
作者：孫杓
朝代：宋

前有長江後有湖，天將此景屬吾徒。
當時想未見秋興，謾說南樓天下無。
紀申提學高行
作者：孫松壽
朝代：宋

憶昔兒童飽梨栗，斑衣偃伏先君側。
每聞正色說我翁，口口奇奇長太息。
先君墓草今芊芊，尚想遺言過庭日。
恨無佳傳掬芳馨，洗我肝心百非僻。
一朝幽鎸晃入手，刓忍如懷夜光璧。
男兒大節要奇偉，一日成就天所錫。
我翁當年鸞鶴雛，一別舊巢無處覓。
桑弧射處掩蓬蒿，獨把窅窊飛俊翮。
楊宗不絕僅如線，大義欲歸歸不得。
凝香夜半禱靈空，願楊有子歸宮室。
果然天助兩飛鴻，翁喜當興子雲宅。
絳霄回首擬歸來，撫我恩深重嗟惜。
棄官十載營旨甘，送死養生無一失。
寸心安矣指白雲，百拜雙親淚濡席。
茅簷雖陋生處所，此心不以萬鍾易。
幾年夜淚濕衾裯，今作兒啼情自適。
登堂悲喜動行人，里巷喧呼手加額。
珠還合浦已無憾，老蚌沙泥忍遺逸。
窮簷忽見相抱持，孺慕丹心始云畢。
一子來歸詠白華，三家孝愛融春色。
雍容去就良可觀，無乃扶持有神物。
始知造化惜頹波，畀以難能令一出。
玉堂丈人風教手，一日得之幾折屐。
何不薦之陛下聖，蜀有孝子聲藉藉。
奇人異行感至尊，鳳詔褒華寵其實。
人間一日傳萬口，坐使澆風四方激。
僉謀方欲置廊廟，病卧王州嗟易簀。
短生夢幻何足悲，此念未隨生死隔。
百身莫贖歎朝露，端合天公任其責。
真人慨念錄其孤，椽筆大書光史策。
丈夫乃爾亦何憾，鬼哭人號空怨憶。
蕭蕭綠野長安道，萬里羈魂動行客。
只今四海歸宗議，字字秋霜凜寒日。
一言我欲招翁魂，香骨有靈宜可格。
聖朝當今以孝治，好樹豐碑旌潔白。
磨崖百丈置巖阿，當有山靈夜呵詰。
諸郎况是足風規，請叩帝閽爲此策。
長使千秋孝子碑，屹與岷峩對翁室。
觀古魚鳬城
作者：孫松壽
朝代：宋

野寺依修竹，魚鳬迹半存。
高城歸野壠，故國靄荒村。
古意憑誰問，行人謾苦論。
眼前興廢事，煙水又黄昏。
賦張白雲先生故居溪上菊
作者：孫松壽
朝代：宋

金衣綠裳仙，不嗅春風餘。
飄摇清江練，服佩玄圃珠。
欲驂沖霄鸞，鞭起橫海魚。
天遊浩無際，妙寄良可娛。
賦成都張氏蜀錦園·其一
作者：孫松壽
朝代：宋

池南池北蜀宮春，紅濕花枝壓錦城。
袖手縱觀花似笑，相看一脈話尤情。
賦成都張氏蜀錦園·其二
作者：孫松壽
朝代：宋

乾坤開關記王春，劍閣崢嶸拱帝城。
不許此花歸閬苑，錦臺南畔古今情。
賦成都碧雞坊李氏石君
作者：孫松壽
朝代：宋

造化小兒斲山骨，幾年流落蛟龍窟。
太湖一碧浸玻璃，瀾吞浪吐窮奔突。
瑰奇未許困泥沙，漂出江臯空㟮屼。
清寒偃蹇如高人，肯向蓬蒿念埋沒。
曩聞上苑饒奇珍，千形萬狀高嶙峋。
當年搜索困山海，氊包席裹車轔轔。
規模豈但肖五嶽，氣象直欲凌三神。
一朝胡馬窺城下，例隨矢石荒荆榛。
憐君分落幽人手，不逐爾輩汙塵垢。
首陽寂寞伯夷清，瀟湘冷落三閭瘦。
李侯胸中飽雲夢，得君不用斯瓊玖。
館之舊隠與周旋，竹士松賓三益友。
相看一洗名利心，眉宇更清元德秀。
君今幾世德未衰，霜寒玉立癯而壽。
咄嗟世眼多嗜好，玩形忘理十八九。
奇章所蓄森琅玕，名標甲乙空紛然。
到溉奇礓高崒嵂，一擲徒爲負進錢。
石君於汝非不厚，較其所得無何有，願公世濟此君爲不朽。
賦蘧仙觀古楠
作者：孫松壽
朝代：宋

風雨縱橫八面看，巍然此柱欲擎天。
壯心已與雲龍會，彈指消摩八百年。
過張白雲先生故居
作者：孫松壽
朝代：宋

世外煙霞未易期，可人平野淡秋曦。
籃輿出郭夢差好，竹杖臨流意共遲。
已覺此懷飛縹渺，不須明月問盈虧。
仙翁騎鶴歸來否，舊隠林高綠更奇。
嬌娘行
作者：孫次翁
朝代：宋

楚宮女兒身姓孫，十五綠鬢堆濃雲。
臉花歌笑艷杏發，肌玉纔近紅瓊溫。
仙源曾引劉郎悟，天教謫下風塵去。
策金堤上起青樓，照水花間開繡戶。
山陽天下居要衝，春行處處皆香風。
花名樂府三千輩，惟君第一嬌姿容。
畫舫驕馬日過門，過者知名求見君。
侍君顔色肯一顧，方肯延入羅芳樽。
遏雲數聲貫珠善，驚鴻舞態流風轉。
不是當朝朱紫人，歌舞筵中難得見。
朝英國士相歡久，學詩染翰顔兼柳。
衛尉卿男號富兒，黄金滿載來見之。
朝歡夕宴奉歌酒，春去秋來情愈厚。
青絲偷剪結郎心，暗發深誠誓婚偶。
深更不與家人露，藏頭掩面隨郎去。
千里相從人不知，鴛鴦比翼凌雲飛。
帝城風物正春色，與郎遍賞遊芳菲。
郎去高堂負父意，父親惜子情難制。
六禮安排迎入門，且圖繼嗣延家世。
銓行補吏任忠州，整袖長江同泝流。
瞿塘灧澦遍經歷，二年惟愛居蠻陬。
解官入京重調轉，空閨獨坐居京輦。
傷離感疾時召醫，無何楚客皆聞知。
急具高堂報阿母，母怒大發如風雨。
來見嬌娘大嗟怨，怒聲肆駡千千遍。
扶奪上馬去如飛，爭奈郎蹤相去遠。
回到娘家三四春，雙眸盈疾愁見人。
蕙心蘭性欲枯死，盤金匣玉都埃塵。
阿母養身今已報，從今所得多金寶。
誓心不嫁待郎音，烟波萬里難尋耗。
邇來泛迹渡金陵，住近儀真江外亭。
北提征轡過花院，分明認得嬌娘面。
舊家雲鬢慵理妝，淚裹羅襟金縷濺。
燈前相顧問行年，一別音容何杳然。
君今三十未爲老，昔時青髮今華顛。
君容若入襄王夢，我才曾試光明殿。
秋江夜醉話平生，坐抱琵琶船上宴。
嬌娘嬌娘真可惜，自小情多好風格。
只恐情多悞爾身，休把身心亂拋擲。
君不見樂天井底引銀瓶，瓶沉簪折爭奈何。
羅浮即景
作者：孫欽臣
朝代：宋

巨鰲掀釣去，何代泛蓬瀛。
百里風光積，崇朝香氣橫。
盤根爭聳拔，峻嶺共崢嶸。
繖蓋千重出，笙竽萬籟聲。
望高南鎮越，勢遠北歸溟。
澗險難窮路，花多不記名。
寒流飛白練，怪石疊蒼瓊。
雨向山腰下，雲從洞口生。
喬松隨歲古，異卉逐時榮。
近逼天風冷，遥瞻海日明。
淡烟輕糾素，修蔓密垂纓。
泉湧知無盡，崖危訝欲傾。
深沈宜造化，頃刻變陰晴。
遊客逢巖住，歸僧带月行。
更尋應有分，再到已忘情。
但恐看難遍，須知畫不成。
惜哉居絕域，不得視公卿。
春日嶺南
作者：孫正平
朝代：宋

窗前修竹靄如雲，巧語春禽只聽聞。
睡起蒲團趺坐穩，惟將茗椀對爐熏。
與周默
作者：孫氏
朝代：宋

雨集枯池時漸滿，藤籠老木一翻新。
如今且悅目前景，粧點亭臺隨分春。
上巳日
作者：孫永
朝代：宋

海內中和日，雲間上巳辰。
笙歌九天半，花木十洲春。
泛汝聯句
作者：孫永
朝代：宋

平居厭城郭，具舟泛清汝。
藍光一水遠，鐵色兩崖古。
日華動中流，沙紋亂前渚。
湍鳴達公橋，草綠襄王墓。
園英擁流沫，風葉墮殘雨。
停橈弄山泉，扶杖過花塢。
澄潭數亂石，斷石橫顛樹。
泳波魚鬣舒，闖穴蛙首怒。
衝雲一雁遠，唼荇羣鷗聚。
村間桑柘春，川闊牛羊暮。
回頭綠樹失，卷幔青峰露。
尋幽恣盤桓，泊淺屢回互。
靈草不知名，珍禽啼在處。
夕陽散鳴鳩，荒阡拱游兔。
挽纜謠歌童，簪花立田婦。
高歌客自如，歸涉人相負。
青蒲戢戢生，紫燕翩翩度。
雲煙波底明，井邑林外睹。
欣逢閭里舊，愧乏雞黍具。
緡水薦囦鱗，掘石羞山茹。
繞塘梅實綠，冒桂禽殻素。
我巾聊一頹，石榼煩屢注。
朱櫻出芳林，紫筍侑雕俎。
高篇爛珠璧，至樂謝鐘鼓。
嗟予性本隘，於世事皆魯。
便欲棄簪裳，歸去事田圃。
肆意山水樂，脫身塵埃苦。
此適誠足尚，斯言未宜遽。
聖神拱巖廟，賢俊異珪組。
如君之所懷，於時當有補。
高文贊皇猷，大論寧國步。
無爲五斗卑，遂屈萬里舉。
明心在知己，汗顔愧虛譽。
時方索大鼎，胡爲衒康瓠。
富貴固衆欲，非望久自阻。
聖賢有遺言，戮力期共赴。
嘗聞曰中庸，曾不滯出處。
進當澤生民，退則守環堵。
所求義與比，要在身不汙。
願無廢吾言，於道其可庶。
清明
作者：孫永
朝代：宋

每年每遇清明節，把酒尋花特地忙。
今日江頭衰病起，神前新火一爐香。
白鶴巖
作者：孫汝勉
朝代：宋

梵宇深深小徑回，兩崖如削立崔嵬。
直疑隠客曾吹裂，或是山靈爲劈開。
林靜烟空時透日，溪喧石老半侵苔。
凉生佛骨雲生缽，閣住紅塵不入來。
句
作者：孫沔
朝代：宋

新治甬上居，閑逸安暮齒。
酬答王仲儀龍圖
作者：孫沔
朝代：宋

海東霜隼品仍多，萬里秋天數刻過。
狡兔積年安茂草，弋人終日望滄波。
青鵁獨擊歸林麓，皁頰羣飛入網羅。
爲謝文登賢太守，求方逐惡意如何。
題天章寺
作者：孫沔
朝代：宋

茂林脩竹碧谿頭，梵宇深沈鎖翠幬。
從此崇山頻企望，朝陽高處有松楸。
題子陵釣臺·其一
作者：孫沔
朝代：宋

舊交爲帝不能邀，百尺雙臺照暮濤。
逸迹已將山共永，清名仍與月爭高。
魯連解難終辭祿，龍伯持傾只釣鼇。
列傳古碑言未盡，一灘風竹自蕭騷。
題子陵釣臺·其二
作者：孫沔
朝代：宋

中興曾作故人看，抗節唯憐七里灘。
枯枿卧沙疑野艇，叢篁生岸憶長竿。
天邊舊迹星辰動，江上餘基水石寒。
應笑渭濱周呂望，白頭因獵從和鑾。
送張無夢歸天台
作者：孫沖
朝代：宋

天台山裏草堂低，一到都城識面稀。
綺里冠裳遵漢命，許由風骨謝堯歸。
去時暑氣蒸船滴，到日秋雲伴鶴飛。
誰向薜蘿尋覓得，石橋侵漢見依微。
過古夾寨城
作者：孫沖
朝代：宋

宋氏英聲振，並門意氣揚。
兩雄爭裂土，百戰競圖王。
揣敵惟虞晉，躭頤已噬唐。
大河分背面，上黨扼咽吭。
地利知爲勝，人心彼未遑。
重圍誇壁立，夾寨逞虹張。
埇道便輪饋，游兵勁絕糧。
蒙衝窺女堞，鈎戟伺陑牆。
踞峙培山峻，環圍列塹長。
力攻須陷沒，堅拒倚金湯。
墨带推才妙，班斤衒技良。
萬夫橫劍刃，一噉墮夷傷。
野草塗肝腦，貪心怒虎狼。
嘶鳴宵遁馬，感慨守陴郎。
戈甲從誰息，功名漫自狂。
逡巡稱五代，合沓鬬干場。
此後連吞併，於時旋覆亡。
昔年勞戰陣，今日舊城隍。
耕澀枯骸白，風腥鬼火光。
營基繫井室，濠坎密榆桑。
忍殺天還厭，陰謀嗣昔昌。
驅除期出震，草昧在開皇。
真主臨綿宇，華胥正樂康。
廓然文軌至，海外截封疆。
長平懷古
作者：孫沖
朝代：宋

邯鄲無策信馮亭，上黨須貪澤起兵。
趙括母言猶不聽，當時誰肯計長平。
題桑子鋪石壁
作者：孫沖
朝代：宋

峨峨溪畔石，迢迢石邊路。
寄言名利徒，清閑誠足慕。
菩薩蠻
作者：孫洙
朝代：宋

樓頭上有三冬鼓。何須抵死催人去。上馬苦匆匆。琵琶曲未終。回頭腸斷處。卻更廉纖雨。漫道玉為堂。玉堂今夜長。
夜行船
作者：孫浩然
朝代：宋

何處採菱歸暮。隔宵煙、菱歌輕舉。白蘋風起月華寒，影朦朧、半和梅雨。脈脈相逢心似許。扶蘭棹、黯然凝佇。遙指前村，隱隱煙樹，含情揹人歸去。
石勒城
作者：孫渤
朝代：宋

巀峰山峽間，有地窄如掌。
雖得百二謀，磽確非沃壤。
胡雛姿相異，圖慮似不廣。
如何蟻封微，欲作南面享。
孤城出雲層，遺址尚千丈。
我來一把酒，慷慨追昔往。
崛起亦奇才，晉室方骯臟。
敢與南陽公，逐鹿中原上。
遊驪山
作者：孫漸
朝代：宋

曉促零口征，晚留華清宿。
彌月倦紛埃，晞取碼蓮湯浴。
夜雨鬧庭梧，漏長秋睡足。
平明徑欲西，霽色開林麓。
遂作朝元遊，聊放千里目。
嵯峨北來橫，渭水東轉曲。
坡田散牛羊，沙岸翔鳬鶩。
爽氣襲衣裘，青煙生井屋。
憶昔唐天子，承天溺愛欲。
翠輦拂行雲，鉤陳裹幽谷。
遺址今尚存，繚垣半頹覆。
玉像暗真僊，石槽標飲鹿。
羯鼓寂無聲，連理空餘木。
長生豈難求，有道書丹籙。
淚未忘馬嵬，恨已悲金粟。
往事寄冥冥，芳草依然綠。
過南華
作者：孫漸
朝代：宋

挾策自羽齡，周覽南華書。
茫然訪道志，欲駕將焉如。
朅來南華道，始識其故墟。
塵跡寄委蛻，萬事同蘧廬。
想其爲吏時，傲世樂有餘。
天地等毫末，軒冕同錙銖。
三公禮蓽戶，萬乘尊褐夫。
去古邈已遠，澆風日淪胥。
得喪嚇腐鼠，怒悅紛衆狙。
材否笑鶩雁，斷續傷鶴鳬。
釣臺已湮沒，漆城稱荒蕪。
恨不見斯人，逍遙與之俱。
還淳以反樸，撫俗歸黄虞。
神交付恍惚，日暮猶躊躇。
題元實弟姚山別業
作者：孫炳炎
朝代：宋

別業倚嶙峋，幽居寓目新。
閑花繁覆砌，靜燕語通人。
野翠生窗曉，林香入戶春。
願因張老祝，持以對芳辰。
述懷二首·其一
作者：孫璉
朝代：宋

少也不諧俗，老去益美閒。
百草生已綠，春雨滿南山。
朝朝荷鋤去，既夕驅牛還。
生長茆簷下，貧賤甚獨安。
但願桑麻長，優游足歲年。
述懷二首·其二
作者：孫璉
朝代：宋

坐倦秋樹根，攝衣步前丘。
橫河澹如練，破月西南流。
獨持一尊酒，悠然發清謳。
俯仰無不足，吾生焉所求。
武平十二峰
作者：孫璋
朝代：宋

蒼峰十二碧巖隈，豈是飛從海上來。
靈境莫將巫峽比，但令雲雨下陽臺。
句
作者：孫甫
朝代：宋

衰病自憐無酒趣，塵容猶頼有詩情。
和運司園亭·小亭
作者：孫甫
朝代：宋

蕭森玉谿南，小亭屹相向。
使華雙軺車，禪境二方丈。
固將物理齊，室隘志自廣。
松竹周四簷，足以備幽賞。
和運司園亭·月臺
作者：孫甫
朝代：宋

俗流嗜喧卑，世才務高潔。
築臺僅踰尋，清夜延明月。
四垂天幕低，千里蟾光發。
美人□□才，裁賦何清絕。
和運司園亭·水閣
作者：孫甫
朝代：宋

小閣聯雪峰，憑欄憙幽玩。
紅接海棠洲，綠對篔簹岸。
有時開罇罍，波影侵几案。
何須架長虹，然後沖霄漢。
和運司園亭·海棠軒
作者：孫甫
朝代：宋

高軒瞰方池，澄波隔瑣窗。
中島植奇花，鮮逾濯錦江。
水府集羣仙，紅雲罩翠幢。
畫圖入禁庭，榮耀知無雙。
和運司園亭·潺玉亭
作者：孫甫
朝代：宋

回環引細泉，泉聲漱檐底。
美哉知者心，清通樂流水。
琤琮戛鳴球，淅瀝泛綠綺。
塵慮無由得，何須洗雙耳。
和運司園亭·玉谿堂
作者：孫甫
朝代：宋

華堂殿方池，雅名題玉谿。
南榮翠樾陰，北望花島低。
時聞細泉鳴，間或幽鳥啼。
深宜世外人，冥坐窺天倪。
和運司園亭·翠錦亭
作者：孫甫
朝代：宋

森森棟梁材，駢空翥鸞鳳。
危亭搆其間，曾不礙梁棟。
檐陰織翠紋，砌溜諧清弄。
攤飯宜晝眠，一枕華胥夢。
和運司園亭·茅菴
作者：孫甫
朝代：宋

結茅作禪菴，不卑亦不廣。
地占官府雄，盤基才袤丈。
几席供燕閒，松筠助蕭爽。
座有逍遥公，虛中息塵想。
和運司園亭·西園
作者：孫甫
朝代：宋

外臺富園池，茲焉甲西南。
異花間棠梅，良木森楩楠。
飄飄壺中仙，亹亹物外談。
聯毫賦詩題，刻石留翠龕。
和運司園亭·雪峰樓
作者：孫甫
朝代：宋

金穀計浩穰，山水志契闊。
晴空倚危樓，快對西山雪。
胸中浩氣充，物外囂塵絕。
無事坐清吟，遠岫窗中列。
截臂行
作者：孫發
朝代：宋

吾聞兩臂重於天下不可廢，知之不必子華子。
愚民氣焚胸，一忿敢趨死。
以死視四肢，截臂如去指。
嗚呼巴陵之民何以有此風，疾痛利害人所同。
甘心一臂捐糞壤，終身廢卧閭閻中。
前年截臂渠得理，今年截臂吾亦爾。
村南截臂殺平人，村北炰咻還比擬。
虺虺民，虺虺民，用心若此非吾人。
有冤自可次第訴，毒人何必殘其身。
聞者莫驚喧，此弊吾能言。
其初姑息吏，不與杜其源。
嗟哉惡俗傷仁厚，明明有冤宜勿受。
一姦不濟百姦消，共致和平俾在宥。
絕句二首·其一
作者：孫發
朝代：宋

林亭長夏愛濃陰，來引茶甌一散襟。
忽去却來蜂個個，自啼還住鳥深深。
絕句二首·其二
作者：孫發
朝代：宋

山家一尺瀟湘石，掃盡雲腴齒頰清。
警破午窗箕潁夢，轉爲風外小松聲。
延祥寺
作者：孫直臣
朝代：宋

雷雨隨車上寶坊，僧誇山味最悠長。
地靈終日無塵到，天淨常時見海光。
神雀羽毛多隠晦，卧龍頭角本軒昂。
石樓本是通仙路，十里香燈屬梵王。
棲賢開先寺
作者：孫直言
朝代：宋

三峽飛梁如臥龍，蒼藤碧蔓掛長松。
煮茗窻前清衆會，讀書巖下古人蹤。
題琴堂
作者：孫祖德
朝代：宋

一曲重彈子賤琴，三年風月總知音。
休言無補公家事，留得堂前竹樹陰。
和吳拭暑雪軒詩
作者：孫竢
朝代：宋

地僻宜逃暑，官曹幸頗閑。
虛傳力士擔，始信蜀妃山。
嶺雪青霄畔，城煙密樹間。
清談容款接，妙句獨難攀。
和周燾合江亭·其一
作者：孫竢
朝代：宋

炎夏江風冷欲冰，坐陪袁謝有餘清。
舊聞蜀地四時雨，今快岷山千里晴。
旋切銀絲嘗鱠味，聊欹玉枕聽灘聲。
晚來忽起扁舟興，更傍中流看月行。
和周燾合江亭·其二
作者：孫竢
朝代：宋

西南都會錦官城，持節來尋漢客星。
去國謾追千里馬，還家擬泛一帆舲。
公才磊落宜方面，我病荒疏冒使令。
未許東山同笑傲，勝遊聊可上丹青。
和田望再賦暑雪軒
作者：孫竢
朝代：宋

懶性難堪俗事侵，倚空欄檻列青岑。
雲端白雪凝高嶺，郭外長江繞茂林。
疏曠幸陪文字飲，喧樓安用管絃音。
北窻一枕羲皇夢，卻快微微風動襟。
徐孺子讀書臺分得高字
作者：孫素
朝代：宋

吾愛徐聘君，沈冥乃人豪。
諸賢搆黨禍，皎皎雲鴻毛。
平生讀何書，身隠名難逃。
故宅照湖水，荒墳翳城蒿。
焉知此山中，突兀書堂高。
胡文定墨池分得風字
作者：孫素
朝代：宋

吾愛胡夫子，抱道來逃空。
豈伊桃花源，有此山泉蒙。
奏疏瀝肝膽，春秋開盲聾。
當年起草處，想見臨池工。
願爲池上草，永懷君子風。
題妙庭觀
作者：孫紹遠
朝代：宋

爐鼎丹飛又未還，不應忘却舊家山。
玉笙餘韵君須聽，只在環流松竹間。
獻壽詩
作者：孫緯
朝代：宋

面臉丹如朱頂鶴，髭髯長似綠毛龜。
欲知相府生辰日，此是人間祭竈時。
春日遊盤谷
作者：孫翥
朝代：宋

旌斾朝驅入翠微，東風閑訪故山薇。
金龜換酒留僧住，白鶴穿雲伴客歸。
月影坐移棲鳳竹，泉聲靜繞釣魚磯。
中原那似開元日，得學巢由遠是非。
裴公亭二首·其一
作者：孫翥
朝代：宋

太行王屋群峰上，秦晉關河望處分。
猿鶴幾年懷舊隠，乾坤百戰重儒勳。
龍歸洞府暮將雨，僧過浮橋曉度雲。
萬里中原無事日，不妨尊酒細論文。
裴公亭二首·其二
作者：孫翥
朝代：宋

風有亭臺月有池，春深猿鶴喜追隨。
水從王屋泉初旺，山過秦關勢欲危。
仙樂靜依林鳥奏，浮雲輕伴海鷗遲。
斜陽不盡登臨興，遠樹微茫入酒旗。
游丹山
作者：孫耕寬
朝代：宋
体裁：五言律诗

与客穷幽胜，同登白水山。银涛翻月落，苍壁倚天寒。采药穿云坞，围棋坐石坛。因忘归路晚，纫佩得秋兰。
酬汪将军携游白云寺
作者：孫耕寬
朝代：宋
体裁：五言律诗

将军恒爱客，载酒喜行游。山殿晴云浴，天香静磬浮。嘉莲艳宝水，甘露降灵楸。徵古一为瑞，清修思更幽。
菩薩蠻
作者：孫艤
朝代：宋

一聲羌管吹嗚咽。玉溪夜半梅翻雪。江月正茫茫。斷橋流水香。含章春欲暮。落日千山雨。一點著枝酸。吳姬先齒寒。
東路赤嶺鋪
作者：孫蕃
朝代：宋

官路日長蝴蝶飛，豫章花落點征衣。
江南江北牡丹過，腸斷春歸客未歸。
介亭
作者：孫覺
朝代：宋

真人昔未起，奔鹿駭四方。
連延天目山，兩乳百里長。
有地跨江海，無種生侯王。
中宵燎穹旻，列石表壇場。
朱旗大梁野，英氣吞八荒。
寥寥百年後，故物亦已亡。
所餘彼巉巖，峰巔屹相望。
主人承明老，星斗工文章。
築亭紫霄上，坐客蒼株旁。
攀雲弄明月，曉星生扶桑。
禹山隔波濤，簡書永埋藏。
願逢希夷使，水土還故常。
初至湯泉
作者：孫覺
朝代：宋

川谷閟深阻，天時正莽蒼。
聊同不速客，來浴自然湯。
茂宰藹休政，道人棲凈坊。
怳如登十地，熱惱頓清凉。
句·其一
作者：孫覺
朝代：宋

千里暮山橫紫翠，一鈎新月破黄昏。
句·其二
作者：孫覺
朝代：宋

兒童竊食不知禁，格磔山禽滿院飛。
因覽蓬萊觀雪唱和謹成二首·其一
作者：孫覺
朝代：宋

重湖複嶺去連延，氛靄消沈雪後天。
縹緲三山浮海上，參差群玉露峰巔。
使君宴集仍侵曉，遷客登臨欲判年。
灑落塵懷對清絕，向來身世兩翛然。
因覽蓬萊觀雪唱和謹成二首·其二
作者：孫覺
朝代：宋

蓬萊高閣與天同，雪過欄干萬里空。
湖海乍驚銀漢落，乾坤都在玉壺中。
扁舟漾漾思乘月，病骨飄飄欲御風。
輒莫畫圖傳北闕，承明人更出江東。
存目
作者：孫覺
朝代：宋

詩題：寄墨首句：徂徠無老松。
客有傳朝議欲以子瞻使高麗大臣有惜其去者白罷之作詩以紀其事
作者：孫覺
朝代：宋

文章異域有知音，鴨綠差池一醉吟。
穎士聲名動倭國，樂天辭筆過雞林。
節髦零落氈吞雪，辯舌縱橫印佩金。
奉使風流家世事，幾隨浪拍海東岑。
寄黄山故人
作者：孫覺
朝代：宋

鬢毛黑漆面如丹，曾待親輿作長官。
天祿讎書身長大，江都入夢涕漣瀾。
窗中山色經秋瘦，枕底溪聲入夜寒。
三十六峰應好在，何年更得上樓看。
次韵秦少游
作者：孫覺
朝代：宋

青髮從遊各白袍，老來邂逅更陶陶。
尺書繼月傳雙鯉，相見何時詠百勞。
諫草十年聊閣筆，坐棠三郡不更刀。
靈崖濼水堪行樂，時事紛紛劇蝟毛。
登集僊臺
作者：孫覺
朝代：宋

海風吹清秋，林葉颯已落。
山巔出高臺，隠隠在寥廓。
賓從果幽期，層軒瞰郊郭。
鳴騶應崖谷，籃輿轉林薄。
茲地已荒凉，茲人故冥寞。
文識都未磨，山川恍如昨。
畫屏見群峰，濃淡正參錯。
烟雲下卷舒，欻若搴翠幕。
蓮開碧扶疏，眉修清綽約。
長松不知年，拔起立旁礴。
群龍上空虛，奮怒爭拏攫。
叢篁與延蔓，斤斧聊疏削。
深或翳蟲蛇，暮唯栖鳥雀。
兩楠最瀟灑，前軒宜所託。
枝幹晚青青，幾冒風霜惡。
更憐山下人，偏得山中樂。
種田灌山谿，却老斸山藥。
榮辱祇偶然，人生似蒲博。
蹉跎繆軒冕，志尚本丘壑。
欲學山前翁，收身及耕鑿。
遊龍洞
作者：孫覺
朝代：宋

側徑縈紆入杳冥，神鑱鬼鑿路巖扃。
天懸乳石嬰華蓋，壁隠莓苔矗翠屏。
九道寒江雲外白，一池陽井雪中青。
還同康樂登臨海，可共羊何筆不停。
過六合水亭懷裴博士
作者：孫覺
朝代：宋

昔同裴博士，酌酒俯庭柯。
晚岫潭潭碧，風池瑟瑟波。
蒼崖遺老沒，白首故人過。
轉眄成陳迹，勞生可奈何。
雜詩呈逢原
作者：孫覺
朝代：宋

鴻雁最知時，未逃羅與網。
不能忘稻粱，千里安得往。
鳴蜩腹空虛，見喙因其響。
丹鳳穴九霄，虞人常夢想。
題召伯斗野亭
作者：孫覺
朝代：宋

淮海無林邱，曠澤千里平。
一渠閑防潴，物色故不清。
老僧喜穿築，北戶延朱甍。
簷楯斗杓落，簾幃河漢傾。
平湖杳無涯，湛湛春波生。
結纜嗟已晚，不見芙蓉城。
尚想紫芡盤，明珠出新烹。
平生有微尚，一舟聊寄行。
遇勝輒偃蹇，霜鬚刷澄明。
可待齒牙豁，歸歟謝浮榮。
題范公堂
作者：孫覺
朝代：宋

蕭蕭獄曹掾，有堂名范公。
歲月益已久，父老傳清風。
維時狴牢下，枉直情畢通。
太守異趣舍，挺然不回從。
事事爭救之，粉屏記其終。
殆公三年歸，字滿無所容。
官小俸祿薄，家居率窮空。
賣馬以自給，徒行氣彌充。
後公在朝廷，搢紳伏其忠。
三黜坐正諫，流離成老翁。
我欲繪公像，置祠獄官中。
公名塞天壤，文字未易工。
不若揭以榜，因之曉愚蒙。
後來仰高山，相與傳無窮。
題閻求仁虛樂亭
作者：孫覺
朝代：宋

禪房幽構徑彎環，噪鵲鳴鳩盡日閑。
隠几冥濛超物表，畫圖彷彿見林間。
褰簾雲吐池中月，岸幘天橫竹外山。
秋興已闌成麗句，板輿時此慰慈顔。
顯之禪老許以草庵見處作詩以約之
作者：孫覺
朝代：宋

汨汨塵勞不自堪，駝裘鞭馬度晴嵐。
洞天窅窕清都邃，神水歊蒸翠釜涵。
列岫過霜仍晻曖，雙松迎臘正驂驔。
此心久已蒙師指，更許山中爲結庵。
句
作者：孫諤
朝代：宋

秋空獨見周王廟，夜月猶懸蜀將營。
句
作者：孫諤
朝代：宋

竹林藏月讀書家。
文州
作者：孫諤
朝代：宋

烟籠合處日華明，龍女山橫擁郡城。
番馬遠隨流水至，邊人高入白雲耕。
資聖院
作者：孫諤
朝代：宋

四山藏一寺，方丈壓諸峰。
回首坐禪處，白雲深幾重。
贈僧道澄
作者：孫諤
朝代：宋

聞說虞山有道澄，白雲深處不聞扃。
自言古佛何爲者，只是無心一老僧。
題江濱驛
作者：孫諤
朝代：宋

渡江始至長江縣，返照雨餘村落明。
此地曾經詩客到，九秋風月至今清。
江纂墓碑
作者：孫起卿
朝代：宋

家有古冢碑，近自田家獲。
藏之五六年，未甚見省錄。
古苔侵文理，封結殆莫識。
偶然嗟其窮，一一爲磨剔。
始若漫無文，細尋適可讀。
文云晉江纂，長夜垂茲刻。
貞石殊不用，塊然但埏埴。
合葬無別銘，背面書反覆。
一字不涉華，本枝記明白。
二父遂兼書，于逌乃宗嫡。
考諸晉史篇，真是小出入。
字畫亦嶮勁，然不類鎸斲。
漢魏尚豐碑，茲獨何褊迫。
豈時丁喪亂，不暇如品式。
於時義熙季，處次實庚戌。
五胡剖中原，典午竄南極。
苟簡理宜爾，寧詒不孝責。
審訂既昭然，疑去喜自適。
歷年七百餘，瞥爾駒過隙。
名節苟不傳，埃化先瓦石。
寘茲當眼前，用代銘几席。
句·其一
作者：孫載
朝代：宋

地據淮西盡，江吞石壁寬。
句·其二
作者：孫載
朝代：宋

雲夢南州富物華。
景泰禪閣
作者：孫載
朝代：宋

二山環合壁相重，禪閣欹危杳靄中。
雲塔孤標淩絕巘，石樓雙峙聳晴空。
靈泉冷透千巖翠，古木陰生萬壑風。
自笑塵勞促歸思，懶將身世問禪翁。
葛仙洞
作者：孫載
朝代：宋

九載功成駕鶴駢，空遺丹竈冷無煙。
衣冠昔日猶埋塚，雞犬當時亦上天。
高步瑤池觀日月，幾經滄海變桑田。
可憐黄野歸來晚，留與人間作地仙。
題中閣
作者：孫載
朝代：宋

中閣猶追舊寺名，淩虛闌檻拂雲平。
煙迷勾漏燒丹竈，雨雜尚書舊履聲。
泉水幾年明鑑曲，甽田一日布枰。
卻收謝客尋山屐，且共禪師語此生。
見舊題·其一
作者：孫迪
朝代：宋

一別名山十五年，宦情羈思兩茫然。
故人半作纍纍塚，只有蒼官立道邊。
見舊題·其二
作者：孫迪
朝代：宋

髀肉消磨馬上鞍，塵砂滿眼路漫漫。
不須更障西風扇，爲酌崖泉一洗看。
過惠山皞老試茶二首·其一
作者：孫迪
朝代：宋

蕭蕭阿蘭若，桑苧有故家。
佛屋倚高寒，僧蹊抱欹斜。
殷勤泉下客，流落瘴海涯。
蜑酒壓梨楂，蠻烹啗蠅蛇。
光潔鏡一奩，影照空自嗟。
老僧薦茗粥，芳鮮凝露華。
驅除鼻中雷，掃盡眼界花。
飄飄思凌雲，攝身上蒼霞。
過惠山皞老試茶二首·其二
作者：孫迪
朝代：宋

戰塵霾漢天，獵火焮塵地。
一筇遺垢氛，步入青蓮寺。
耽耽九龍盤，一壑埋老翠。
倚天松骨大，粘碧苔𩬊細。
道人本臞儒，得法妙出世。
胸中萬斛泉，洗盡蔬笋氣。
天風吹泠泠，助我鳴鼓吹。
名爲不二門，聲音作佛事。
賞梅佳什既不得陪從又莫獲少留深以爲恨輒賡嚴韻酬敘
作者：孫逸
朝代：宋

郡務裝懷日晷催，東園未睹一枝梅。
從容後賞輸先見，汩沒塵勞恨阻陪。
待雪最宜寒艷坼，迎春會有暗香來。
悵然歸棹匆匆去，徒使臨風憶共杯。
句·其一
作者：孫道絢
朝代：宋

別墅蒼烟縈古木，寒溪白浪捲輕沙。
句·其二
作者：孫道絢
朝代：宋

大虛萬籟息，人散一簾斜。
少年遊
作者：孫道絢
朝代：宋

雨晴雲斂，煙花澹盪，遙山凝碧。驅車問徵路，賞春風南陌。正雨後、梨花幽豔白。悔匆匆、過了寒食。歸家漸春暮，探酴醿訊息。
滴滴金
作者：孫道絢
朝代：宋

月光飛入林前屋。風策策，度庭竹。夜半江城擊柝聲，動寒梢棲宿。等閒老去年華促。只有江梅伴幽獨。夢繞夷門舊家山，恨驚回難續。
菩薩蠻
作者：孫道絢
朝代：宋

欄干六曲天圍碧。松風亭下梅初白。臘盡見春回。寒梢花又開。曲瓊閒不卷。沈燎看星轉。凝佇小徘徊。雲間徵雁來。
醉思仙
作者：孫道絢
朝代：宋

晚霞紅。看山迷暮靄，煙暗孤松。動翩翩風袂，輕若驚鴻。心似鑑，鬢如雲，弄清影，月明中。謾悲涼，歲冉冉，蕣華潛改衰容。前事銷凝久，十年光景匆匆。念雲軒一夢，回首春空。綵鳳遠，玉簫寒，夜悄悄，恨無窮。嘆黃塵久埋玉，斷腸揮淚東風。
劉僊石詩
作者：孫邁
朝代：宋

珍重標前史，名教萬古存。
誰知劉越石，便是洞天門。
變化終□測，神仙未易論。
後人采扣處，白石又黄昏。
游齊山寺尋陳鴻斷碑
作者：孫邁
朝代：宋

萬木參天繞寺籬，一聲孤磬徹江湄。
樓邊已失陳鴻記，亭上猶存杜牧詩。
細雨乍經巖溜響，嫩苔長積石橋危。
知予好古心常切，僧與前山覓斷碑。
簡寂觀作
作者：孫邁
朝代：宋

松接朝天路，鐘聞賈客船。
醮壇秋有月，丹井古無泉。
題義門胡氏華林書院
作者：孫邁
朝代：宋

潯陽風景接洪都，傳說胡君四世居。
詩句滿朝皆誦詠，君王旌孝表門閭。
數聞過客談多惠，幾欲憑僧去借書。
若把公卿名刻石，共瞻駟馬慕相如。
齊山僧舍
作者：孫邁
朝代：宋

竹密通幽逕，橋橫逐澗斜。
陰崖聳圭璧，古蔓引龍蛇。
寺僻虛僧磬，亭荒足兔罝。
紫微今不見，著意採黄花。
呂城謁祖廟
作者：孫邦
朝代：宋

吾祖持兵鎮此都，投身九死定全吳。
一朝流矢中眸子，千載忠魂列霸圖。
墓木但遺楓合抱，廟庭還有像完軀。
英雄未必輸張許，青史功名定有無。
和史經·其一
作者：孫邦
朝代：宋

淵明遇佳趣，欲辯每忘言。
道安對勝士，高論矜彌天。
斯人已往不可得，悠悠俗駕徒爭先。
夢尸夢穢了不悟，甯論擲足與裸顛。
雖知香臭在得喪，一朝十獲歲九遷。
誰能休沐過僧語，聊問我林仍我泉。
賢哉令尹得此趣，頗厭世味如葷羶。
學人荐取妙香句，莫學大珠空飯眠。
和史經·其二
作者：孫邦
朝代：宋

宅側造豬欄，正坐貪穢免。
巷中堆馬糞，而以清貴顯。
二事大不侔，其眼乃能辨。
吾徒與衲子，相去夫何遠。
祇恐無鼻孔，當知係所踐。
勿謂一瓣香，便解生一善。
居心苟不凈，探洗謾盧扁。
要令登此堂，摩詰失其□。
深入不二門，諸臭雪見睍。
湛然方寸間，衆妙來煙篆。
香銷本無事，風靜雲回卷。
當年杜陵老，所造宜不淺。
夜宿贊公房，習氣元未殄。
沉憂覺清夢，豈念世路蹇。
豬欄馬糞輩，皆預公卿選。
泥塗布渠巷，欲往傷吾跣。
所以聞妙香，慨歎獨輾轉。
此香爲誰來，知落處者鮮。
何如被蒙頭，熟寐一覺遣。
唐氏林亭
作者：孫邦
朝代：宋

華屋沈沈野外居，茂林清蔭繞門閭。
移花植果心無事，抱子弄孫歡有餘。
閑過西疇觀刈穫，懶尋南郭命巾車。
問君爲圃嗟予晚，便擬歸休學二疏。
白蓮堂·其一
作者：孫邦
朝代：宋

大智西歸不肯回，只今蓮社喜重開。
會中獨有遺民在，十五年間兩度來。
白蓮堂·其二
作者：孫邦
朝代：宋

心地白蓮俱有種，要須功德水方開。
因師一語千花現，人各始知來處來。
綠筠軒
作者：孫邦
朝代：宋

年來宦拙喜躋攀，門枕溪流四面山。
時過隣僧話浮世，一軒長對此君閑。
三高祠·江東步兵
作者：孫銳
朝代：宋

秋風不爲紫鱸香，適志徒勞夢水鄉。
惟是此生一杯酒，宦情無日不滄浪。
三高祠·甫里先生
作者：孫銳
朝代：宋

數頃荒田負郭耕，筆牀茶竈看鋤雲。
一琖清泉薦秋菊，不知何處弔參軍。
三高祠·鴟夷子皮
作者：孫銳
朝代：宋

苧蘿仙子總無雙，一櫂烟波氣未降。
如何鑄像勞臣節，却是吳江非越江。
上元夜送沈伯時赴南康山長
作者：孫銳
朝代：宋

十載從遊吾道南，山齋苜蓿澹于甘。
飛魚想得三台兆，待雪空餘□丈函。
席冷幾番馴白鹿，羅傳此夜賦黄柑。
太平不日經筵召，好把鱗書早晚探。
兵火
作者：孫銳
朝代：宋

胡馬倏南侵，羶塵夜犯心。
喪魚索枯肆，倒屣問焦琴。
狼烟乘慘勢，鬼燐带愁吟。
廬舍人無幾，還家何處尋。
四景圖·仙磯晴雪
作者：孫銳
朝代：宋

湖天雪景弄朝暉，清徹如雲散雨衣。
肌骨已隨雲影去，玄真仙代竟忘歸。
四景圖·平湖秋月
作者：孫銳
朝代：宋

月浸寒泉凝不流，櫂歌何處泛歸舟。
白蘋紅蓼西風裏，一色湖光萬頃秋。
四景圖·禪院風荷
作者：孫銳
朝代：宋

碧筒注酒晚風凉，澆得新詩字字香。
吟罷臨風開佛座，撚花笑指浴鴛鴦。
四景圖·荻塘柳影
作者：孫銳
朝代：宋

日出烟消春晝遲，柳條無力萬絲垂。
韶光新染鵝黄色，偏愛東風款款吹。
壽楊廣文六十解組南還時署邑篆事
作者：孫銳
朝代：宋

五載琴堂奏未央，烏紗紫綬鬢蒼蒼。
三鱣已集弘農兆，五柳仍分彭澤芳。
廉石一車歸吏部，清風兩袖付中郎。
山間甲子君知否，好向關西卧夕陽。
孔明八陣石
作者：孫銳
朝代：宋

八陣圖磯天下奇，無端變化出山時。
要知抱膝南陽卧，早了三分一局棋。
得家書和陶淵明問來使作
作者：孫銳
朝代：宋

我家平湖邊，碧水豁清目。
兒讀誰氏書，庭開幾株菊。
綠筍可曾抽，銀魚想當馥。
爾歸語細君，滌圃秫須熟。
從軍行
作者：孫銳
朝代：宋

邊笳動地吹，鐵衣寒未卸。
壯士塚纍纍，骨香千載下。
早朝
作者：孫銳
朝代：宋

燭光劍珮擁千官，載月臨軒拜紫鑾。
仙掌禁寒承露穩，天顔霽曉傍雲看。
朝陽鳴鳳諧宮律，滄海□鰲獻羽翰。
咫尺聖明三舞蹈，報恩豈敢負彈冠。
桑磐贈趙隠居
作者：孫銳
朝代：宋

湖南茅屋裏，避世隠牆東。
瀹茗知泉味，栽桑助女工。
高歌牛背笛，穩櫂艇頭風。
憶昔天隨子，相逢樂在中。
楊學士廷秀過訪
作者：孫銳
朝代：宋

握手別君東渡，銜杯當我西歸。
少微星動百里，彈冠亦屬忘機。
楊郡王還鄉
作者：孫銳
朝代：宋

貤恩乘傳別金鑾，老大門楣翠鳳冠。
咫尺玉階沾露後，尚方丹詔落雲端。
新諧甥舅瞻蒲璧，世篤明良灑紫翰。
遥拜聖明歸梓里，望風父老笑歌歡。
殊勝院柬悟雪禪人
作者：孫銳
朝代：宋

百年蕭寺古雲間，五夜焚修晝掩關。
雪嶺衣傳方丈室，虎丘石點可中山。
天開罨黛成仙境，地接琉璃映佛顔。
我亦挂冠爲弟子，同參肯許是耕閒。
水調歌頭
作者：孫銳
朝代：宋

漁釣有遺逸，天子寵元真。賜之奴僕，得隨媯豔下神京。幾度蘋汀蓼岸，不問金鉤無餌，談笑取冰鱗。珍重主人意，名我曰樵青。肩蘭槳，縈桂棹，出波津。凌虛上□□□，□□會群真。卸下綠蓑青笠，付與漁童收管，相與□紅塵。歸去又□□，同賞洞中春。
泊平望弔玄真子
作者：孫銳
朝代：宋

仙非勝地仙不昇，地非仙跡地不靈。
古今絕勝天下景，多爲羽客梯雲軿。
松江之南平望驛，千古清名垂載籍。
遺基廢井雖不存，依舊湖光接天碧。
我聞在昔張玄真，平生活計一釣綸。
浮家泛宅戲人世，龜魚爲友蒹葭鄰。
故人分符刺苕水，東遊歷遍溪山美。
翩然聯璧至此鄉，回視塵寰如敝屣。
酒酣水戲身甚輕，席行水面同舟聲。
祥雲瑞鶴然至，泛此凌空歸太清。
西塞山邊飛白鷺，其間儘有朝元路。
綠蓑平日恣遨遊，何忍臨岐弗相顧。
爭知萬頃玻璃中，清都紫府遥相通。
故來成此一奇事，欲將名姓傳無窮。
風帆過後沙鳥墜，靈跡雖存人不記。
白蘋紅蓼自爭妍，誰識此爲真福地。
何人好事能揮金，結廬繪像湖之陰。
寒泉一盞薦秋菊，往來不負詩人心。
玄真今在天何處，獨立河梁望飈馭。
丹臺玉籍若相容，携手乘風共歸去。
湖中蜆蚌甚佳村婦調羹名曰水菜余珍嗜之作水羹吟
作者：孫銳
朝代：宋

春風一夜浪花起，大蚌小蚌浮江沚。
漁蓑撒網唶嚄音，滿載論斗不論斤。
寄語庖厨煮白湯，脫殻擊肉和椒漿。
爛蒸鮮美波臣選，傾壺潑麵供早膳。
調羹娘子善刀藏，尚方滋味何分辯。
不須更說毳與皛，江南水菜人知少。
總道奇哉君善烹，明日餉君君當擾。
湖湄閒適二首·其一
作者：孫銳
朝代：宋

荻花塘外老漁家，夜夜湖邊倚釣槎。
打起秋風魚數尾，調羹儘可薦胡麻。
湖湄閒適二首·其二
作者：孫銳
朝代：宋

推窗笑指浣溪紗，點點飛鷗拍浪沙。
儂自有心禽解語，拋磚水激落天涯。
漁父詞·漁父
作者：孫銳
朝代：宋

平湖千頃浪花飛。春後銀魚霜更肥。菱葉飯，蘆花衣。酒酣載月忙呼歸。
漁父詞和玄真子
作者：孫銳
朝代：宋

平湖千頃浪花飛，春後銀魚霜更肥。
菱葉飯，蘆花衣，酒酣載月忙呼歸。
石湖別墅
作者：孫銳
朝代：宋

一水遥通西渡頭，亂山零落樹還稠。
先生唱罷村田樂，戴月披蓑理釣舟。
耀武亭別周申團練
作者：孫銳
朝代：宋

湖光一片綺筵開，老矣將軍去復來。
漫說風塵輕似葉，豈教笳鼓動如雷。
悲歌氣噴三河少，武略功高八陣才。
平望塞亭曾耀武，漢家空數單于臺。
虜警
作者：孫銳
朝代：宋

載將傾國爾爲真，我夢扁舟作比鄰。
今日避兵真是夢，可知夙世有奇因。
五湖烟水罨如畫，鴟夷老子舍其下。
千秋聲氣夢相通，此地居停爾當借。
仙乎仙乎與世忘，何年歸老耕閒堂。
過震澤別業次壁間韻
作者：孫銳
朝代：宋

一櫂烟波震澤空，筆牀茶竈滿清風。
桑磐自是君家味，何羨區區涪上翁。
避虜入洞庭
作者：孫銳
朝代：宋

朔風一夜渡江村，北望雲飛不忍言。
仙隠老尋雙橘柚，避秦人愛小桃源。
烟波亂逐鴟夷舸，烽火遥騰馬僨轅。
聞道此山真福地，不知何處更離魂。
長干送別
作者：孫銳
朝代：宋

君子于行東渡頭，江村烟雨看眠鷗。
秋風不借游山屐，客夢長呼問酒樓。
八斗才憐新鶴髮，十千囊盡敝貂裘。
不須刎頸酬知己，一曲琵琶在遠舟。
雨阻秦溪宿馬養拙林下
作者：孫銳
朝代：宋

櫂入江村暮，扣門求友生。
青衫新鹿夢，白髮舊鷗盟。
巷僻苔痕滑，林深鳥舌清。
共尋物外味，溪上老漁聲。
雲長公贊
作者：孫銳
朝代：宋

千載人，百世士。
知正統，明大義。
漢丞相，蜀先主。
同公心，燭三光。
爲岳瀆，爲星雲。
今不死，髯將軍。
句
作者：孫錫
朝代：宋

句溪雖可鑒，未若宛溪清。
東池
作者：孫錫
朝代：宋

一片滄州景，寒光湛碧流。
有時雙鯉躍，盡日采鴛浮。
綠荇千絲密，紅蕖萬朵稠。
琴尊約佳客，乘月泛歸舟。
上天竺
作者：孫雄飛
朝代：宋

行窮湖上徑，迤邐到林巒。
地瘦馬蹄澀，水清山骨寒。
樓臺棲樹杪，鐘磬閙雲端。
自笑利名役，未能來挂冠。
錢塘感興
作者：孫雄飛
朝代：宋

百年承襲地，和氣媚芳塵。
車馬當吳會，山川與楚鄰。
酒樓絃管暮，花市綺羅春。
風俗真佳麗，多應笑魯民。
靈隠蓮峰堂
作者：孫雄飛
朝代：宋

堂開金色界，梵客爲鉤簾。
山影碧侵座，水聲清繞簷。
粉雲埋石脚，珠露泣松髯。
終擬携孤笛，憑欄喚玉蟾。
句
作者：孫頎
朝代：宋

星分紀軫三湘尾，萬頃湖邊舊晉都。
草堂寺
作者：孫鰲
朝代：宋

雙樹輪囷五百年，開華結實兩爭妍。
我來問道師知否，祖意元無法可傳。
題汪水雲詩卷
作者：孫鼎
朝代：宋

北遊不羨築臺金，忽解儒冠雪滿簪。
短劍空橫無俠氣，破琴欲撫且悲吟。
啼猿聲墮楚江碧，遊鹿夢迷吳苑深。
若見麻姑閒問訊，桃花千樹正陰陰。
答圓悟偈
作者：學菴道人
朝代：宋

露柱抽橫骨，虛空弄爪牙。
直饒玄會得，猶是眼中沙。
县斋十咏 其一 思齐楼
作者：宁参
朝代：宋

高闬营层构，翚飞势自伸。已闻能赋客，空忆带星人。彫槛凭秋迥，朱扉敞汉新。龟趺清刻在，谁共继芳尘。
县斋十咏 其二 永益池
作者：宁参
朝代：宋

唐贤遗胜地，天泽引初深。未起朝宗势，先资济众心。净惟涵宝刹，微或鄙蹄涔。爽气何偏早，群蛙一夜沉。
县斋十咏 其五 习射亭
作者：宁参
朝代：宋

危亭当旅进，飞镝共星鸣。才奏蘋蘩节，空闻霹雳声。泽宫期并胜，相圃忆偕行。敏手无虚发，由来已鹄平。
县斋十咏 其八 小庭松
作者：宁参
朝代：宋

挺质依雕槛，盘根似旧峰。美材高并接，强干直相容。度夕寒声细，凌秋翠影重。当轩何郁郁，应只待秦封。
县斋十咏 其六 古植槐
作者：宁参
朝代：宋

谁知深固久，根怪蛰龙形。自著三冬市，空怀八命庭。馀清蝉始噪，茂绿雨初经。未便惭群木，犹怜桂有馨。
县斋十咏 其十 石席
作者：宁参
朝代：宋

结粹从天匠，周方出翠峦。宁知磨琢易，须信卷舒难。角枕清同置，藜床雅并观。公馀聊偃息，空觉病肤寒。
县斋十咏 其四 藏书阁署群籍也
作者：宁参
朝代：宋

洞辟前轩峻，危梯趣若何。绿苔生未遍，缥帙聚还多。晓幌吞清旭，秋栏拂静柯。犹怜铅笔在，公外独频过。
县斋十咏·习射亭
作者：宁参
朝代：宋

危亭当旅进，飞镝共星鸣。
才奏苹蘩节，空闻霹雳声。
泽宫期并胜，相圃忆偕行。
敏手无虚发，由来已鹄平。
县斋十咏·古植槐
作者：宁参
朝代：宋

谁知深固久，根怪蛰龙形。
自着三冬市，空怀八命庭。
余清蝉始噪，茂绿雨初经。
未便惭羣木，犹怜桂有馨。
县斋十咏·小庭松
作者：宁参
朝代：宋

挺质依雕槛，盘根似旧峰。
美材高并接，强榦直相容。
度夕寒声细，凌秋翠影重。
当轩何鬰鬰，应只待秦封。
县斋十咏·思齐楼
作者：宁参
朝代：宋

高闬营层构，翚飞势自伸。已闻能赋客，空忆带星人。彫槛凭秋迥，朱扉敞汉新。龟趺清刻在，谁共继芳尘。唐贤遗胜地，天泽引初深。未起朝宗势，先资济众心。净惟涵宝刹，微或鄙蹄涔。爽气何偏早，群蛙一夜沉。自责思前古，徒名是永怀。善声惭偃室，幽兴类萧斋。未报投虚刃，空防肆毒材。恪居知有地，僶俛竞相谐。洞辟前轩峻，危梯趣若何。绿苔生未遍，缥帙聚还多。晓幌吞清旭，秋栏拂静柯。犹怜铅笔在，公外独频过。危亭当旅进，飞镝共星鸣。才奏蘋蘩节，空闻霹雳声。泽宫期并胜，相圃忆偕行。敏手无虚发，由来已鹄平。谁知深固久，根怪蛰龙形。自著三冬市，空怀八命庭。馀清蝉始噪，茂绿雨初经。未便惭群木，犹怜桂有馨。几年惟悴质，一旦类生稊。玉甃青初满，银床绿乍齐。雅胜玄雨润，高称峄阳低。况有苍姬叶，还当副剪圭。挺质依雕槛，盘根似旧峰。美材高并接，强干直相容。度夕寒声细，凌秋翠影重。当轩何郁郁，应只待秦封。何必观春渚，他山质自奇。危层分荡漾，峭碧认逶迤。禁陛宜相接，星机好共支。高空如有阙，一补未为迟。结粹从天匠，周方出翠峦。宁知磨琢易，须信卷舒难。角枕清同置，藜床雅并观。公馀聊偃息，空觉病肤寒。
县斋十咏·思齐楼
作者：宁参
朝代：宋

高闬营层构，翚飞势自伸。
已闻能赋客，空忆带星人。
雕槛凭秋迥，朱扉敞汉新。
龟趺清刻在，谁共继芳尘。
县斋十咏·惟勤阁
作者：宁参
朝代：宋
体裁：五言律诗

自责思前古，徒名是永怀。善声惭偃室，幽兴类萧斋。未报投虚刃，空防肆毒材。恪居知有地，僶俛竞相谐。
县斋十咏·永益池
作者：宁参
朝代：宋

唐贤遗胜地，天泽引初深。
未起朝宗势，先资济众心。
凈惟涵宝剎，微或鄙蹄涔。
爽气何偏早，羣蛙一夜沉。
县斋十咏·波纹石
作者：宁参
朝代：宋
体裁：五言律诗

何必观春渚，他山质自奇。危层分荡漾，峭碧认逶迤。禁陛宜相接，星机好共支。高空如有阙，一补未为迟。
县斋十咏·石席
作者：宁参
朝代：宋

结粹从天匠，周方出翠峦。
宁知磨琢易，须信卷舒难。
角枕清同置，藜床雅并观。
公余聊偃息，空觉病肤寒。
县斋十咏·藏书阁署羣籍也
作者：宁参
朝代：宋

洞闢前轩峻，危梯趣若何。
绿苔生未遍，缥帙聚还多。
晓幌吞清旭，秋栏拂静柯。
犹怜铅笔在，公外独频过。
县斋十咏·载荣桐
作者：宁参
朝代：宋
体裁：五言律诗

几年惟悴质，一旦类生稊。玉甃青初满，银床绿乍齐。雅胜玄雨润，高称峄阳低。况有苍姬叶，还当副剪圭。
嘉鱼池
作者：宁某
朝代：宋

四百峰峦隐画屏，翠光楼阁起山溟。高侔太岳千山小，势镇乾坤万古青。石洞猿啼烟月落，嘉池龙起水云腥。临流矶上谁遗迹，隐约仙人窦子明。
嘉鱼池
作者：宁某
朝代：宋

四百峰峦隠画屏，翠光楼阁起山溟。
高侔太岳千山小，势镇干坤万古青。
石洞猿啼烟月落，嘉池龙起水云腥。
临流矶上谁遗迹，隠约仙人窦子明。
句
作者：宁瞻
朝代：宋

道高轩昊名犹晦，礼绝嵩衡位始尊。
句
作者：宇文之邵
朝代：宋

安乐青且秀，琳宫跨巨鳌。
句
作者：宇文之邵
朝代：宋

安樂青且秀，琳宮跨巨鼇。
于飞乐·休休得也
作者：宇文元质
朝代：宋
体裁：词

休休得也，只消更、一朵荼蘼。
題回山人畫像
作者：宇文孝叔
朝代：宋

仙蹤久矣閉禪關，忽遇高人喚得還。
創就琳宮依岌嶪，移來真像带斕斑。
路通遠浦重重水，樓倚長松面面山。
酌我一杯如有意，坐令衰臉變朱顔。
题回山人画像
作者：宇文孝叔
朝代：宋
体裁：七言律诗

仙踪久矣闭禅关，忽遇高人唤得还。创就琳宫依岌嶪，移来真像带斓斑。路通远浦重重水，楼倚长松面面山。酌我一杯如有意，坐令衰脸变朱颜。
梅林分韵得酒字
作者：宇文师献
朝代：宋

平生慕英游，望公真山斗。一见开心诚，已落诸人后。龙门岂甄择，大小俱容受。联辔寻胜践，春风倚尊酒。惟公对江梅，端若同志友。玉色洗尘沙，幽姿出藜莠。命客花下坐，相与沃醇酎。非公无此客，譬诸草木臭。向晚入深巷，苍根倚瓮牖。始知水西头，卧梅胜卧柳。有客三叹息，此树警老丑。一笑客诚痴，万法要经久。奇卉如尤物，过眼不必有。惠我终日香，重来香在否。但从此理悟，那复长搔首。念公捧召节，修名当不朽。舣舟未忍去，拓寻访林薮。中心甚虚明，外慕厌纷纠。杖屦循古岸，细话犹开诱。再拜诵公诗，一洗刍豢口。
梅林分韵得酒字
作者：宇文师献
朝代：宋

平生慕英游，望公真山斗。
一见开心诚，已落诸人后。
龙门岂甄择，大小俱容受。
联辔寻胜践，春风倚尊酒。
惟公对江梅，端若同志友。
玉色洗尘沙，幽姿出藜莠。
命客花下坐，相与沃醇酎。
非公无此客，譬诸草木臭。
向晚入深巷，苍根倚瓮牖。
始知水西头，卧梅胜卧柳。
有客三叹息，此树警老丑。
一笑客诚痴，万法要经久。
奇卉如尤物，过眼不必有。
惠我终日香，重来香在否。
但从此理悟，那復长搔首。
念公捧召节，修名当不朽。
舣舟未忍去，拓寻访林薮。
中心甚虚明，外慕厌纷纠。
杖屦循古岸，细话犹开诱。
再拜诵公诗，一洗刍豢口。
梅林分韻得酒字
作者：宇文師獻
朝代：宋

平生慕英游，望公真山斗。
一見開心誠，已落諸人後。
龍門豈甄擇，大小俱容受。
聯轡尋勝踐，春風倚尊酒。
惟公對江梅，端若同志友。
玉色洗塵沙，幽姿出藜莠。
命客花下坐，相與沃醇酎。
非公無此客，譬諸草木臭。
向晚入深巷，蒼根倚甕牖。
始知水西頭，卧梅勝卧柳。
有客三歎息，此樹警老醜。
一笑客誠癡，萬法要經久。
奇卉如尤物，過眼不必有。
惠我終日香，重來香在否。
但從此理悟，那復長搔首。
念公捧召節，修名當不朽。
艤舟未忍去，拓尋訪林藪。
中心甚虛明，外慕厭紛糾。
杖屨循古岸，細話猶開誘。
再拜誦公詩，一洗芻豢口。
三友堂·山
作者：宇文紹奕
朝代：宋

峭拔聳青天，巍峨鎮方國。
願與君爲友，萬古長一色。
三友堂·月
作者：宇文紹奕
朝代：宋

明月麗青天，羣星隠晶耀。
願與君爲友，容光無不照。
三友堂·泉
作者：宇文紹奕
朝代：宋

青泉出山下，到海流不息。
願與君爲友，果行而育德。
三友堂·竹
作者：宇文紹奕
朝代：宋

清淡不媚春，挺挺凌霜雪。
願與君爲友，虛中而勁節。
三友堂·風
作者：宇文紹奕
朝代：宋

清風泠然來，襟袖皆披拂。
願與君爲友，相見長及物。
句
作者：宇文紹節
朝代：宋

過口此舟方屬汝，行人何用較錐刀。
踏磧
作者：宇文紹莊
朝代：宋

八陣圖前凜古風，武侯英烈豈怱怱。
江流千載長嗚咽，山插孤雲亦蒨葱。
陡覺新春忘病思，喜陪高論自情鍾。
典刑前輩今能幾，歲晚相期華髮同。
三友堂·山
作者：宇文绍奕
朝代：宋
体裁：五言绝句

峭拔耸青天，巍峨镇方国。愿与君为友，万古长一色。
三友堂·月
作者：宇文绍奕
朝代：宋

明月丽青天，羣星隠晶耀。
愿与君为友，容光无不照。
三友堂·月
作者：宇文绍奕
朝代：宋

明月丽青天，群星隐晶耀。愿与君为友，容光无不照。
三友堂·泉
作者：宇文绍奕
朝代：宋
体裁：五言绝句

青泉出山下，到海流不息。愿与君为友，果行而育德。
三友堂·竹
作者：宇文绍奕
朝代：宋
体裁：古风

清淡不媚春，挺挺凌霜雪。愿与君为友，虚中而劲节。
三友堂·风
作者：宇文绍奕
朝代：宋
体裁：五言绝句

清风泠然来，襟袖皆披拂。愿与君为友，相见长及物。
踏碛
作者：宇文绍庄
朝代：宋

八阵图前凛古风，武侯英烈岂匆匆。江流千载长呜咽，山插孤云亦茜葱。陡觉新春忘病思，喜陪高论自情钟。典刑前辈今能几，岁晚相期华发同。
踏碛
作者：宇文绍庄
朝代：宋

八阵图前凛古风，武侯英烈岂怱怱。
江流千载长呜咽，山插孤云亦蒨葱。
陡觉新春忘病思，喜陪高论自情钟。
典刑前辈今能几，岁晚相期华髮同。
句
作者：宇文绍节
朝代：宋

过口此舟方属汝，行人何用较锥刀。
踏莎行
作者：宇文绶
朝代：宋

足蹑云梯，手攀仙桂。姓名高持登科记。马前喝道状元来，金鞍玉勒成行缀。宴罢归来，恣游花市。此时方显平生志。修书速报凤楼人，这回好个风流婿。
上乌林天使三首
作者：宇文虚中
朝代：宋

平生随牒浪推移，只为生民不为私。万里翠舆犹远播，一身幽圄敢终辞。鲁人除馆西河外，汉使驱羊北海湄。不是故人高议切，肯来军府问钟仪。拭玉辕门吐寸诚，敢将缓颊沮天兵。雷霆傥肯矜彫弊，草芥何须计死生。定鼎未应周命改，登坛合许赵人平。知君妙有经邦策，存取威怀万世名。当时初结两朝欢，曾见军前捧血槃。本为万年依荫厚，那知一日遽盟寒。羊牵已作俘囚献，鱼漏终期网罟宽。幸有故人知底蕴，下臣获考敢谋安。
上乌林天使三首·其一
作者：宇文虚中
朝代：宋
体裁：七言律诗

平生随牒浪推移，只为生民不为私。万里翠舆犹远播，一身幽圄敢终辞。鲁人除馆西河外，汉使驱羊北海湄。不是故人高议切，肯来军府问钟仪。
上乌林天使三首·其三
作者：宇文虚中
朝代：宋
体裁：七言律诗

当时初结两朝欢，曾见军前捧血槃。本为万年依荫厚，那知一日遽盟寒。羊牵已作俘囚献，鱼漏终期网罟宽。幸有故人知底蕴，下臣获考敢谋安。
上乌林天使三首·其三
作者：宇文虚中
朝代：宋

当时初结两朝欢，曾见军前捧血槃。
本为万年依荫厚，那知一日遽盟寒。
羊牵已作俘囚献，鱼漏终期网罟寛。
幸有故人知底藴，下臣获考敢谋安。
上乌林天使三首·其二
作者：宇文虚中
朝代：宋
体裁：七言律诗

拭玉辕门吐寸诚，敢将缓颊沮天兵。雷霆傥肯矜彫弊，草芥何须计死生。定鼎未应周命改，登坛合许赵人平。知君妙有经邦策，存取威怀万世名。
上乌林天使三首·其二
作者：宇文虚中
朝代：宋

拭玉辕门吐寸诚，敢将缓颊沮天兵。
雷霆傥肯矜雕弊，草芥何须计死生。
定鼎未应周命改，登坛合许赵人平。
知君妙有经邦策，存取威怀万世名。
中秋觅酒
作者：宇文虚中
朝代：宋
体裁：五言律诗

今夜家家月，临筵照绮楼。那知孤馆客，独抱故乡愁。感激时难遇，讴吟意未休。应分千斛酒，来洗百年忧。
乌夜啼
作者：宇文虚中
朝代：宋

汝琴莫作归凤鸣，汝曲莫裁白鹤怨。
明珠破璧挂高城，上有乌啼人不见。
堂中蜡炬红生花，门前绀幰七香车。
博山夜长香烬冷，悠悠荡子留倡家。
妾机尚余数梭锦，织恨传情还未忍。
城乌为我尽情啼，知道单栖泪盈枕。
乌夜啼
作者：宇文虚中
朝代：宋
体裁：古风

汝琴莫作归凤鸣，汝曲莫裁白鹤怨。明珠破璧挂高城，上有乌啼人不见。堂中蜡炬红生花，门前绀幰七香车。博山夜长香烬冷，悠悠荡子留倡家。妾机尚馀数梭锦，织恨传情还未忍。城乌为我尽情啼，知道单栖泪盈枕。
予写金刚经与王正道正道与朱少章复以诗来辄次二公韵 其一 次正道韵
作者：宇文虚中
朝代：宋
体裁：七言律诗

平生幸识系珠衣，穷走他乡未得归。有客为传祗树法，此心便息汉阴机。百千三昩一门入，四十九年诸事非。寄与香山老居士，要凭二义发馀辉。
予写金刚经与王正道正道与朱少章复以诗来辄次二公韵·次正道韵
作者：宇文虚中
朝代：宋

平生幸识系珠衣，穷走他乡未得归。有客为传祗树法，此心便息汉阴机。百千三昩一门入，四十九年诸事非。寄与香山老居士，要凭二义发馀辉。前世曾为粥饭僧，此生随处且腾腾。经中因认人我相，教外都忘大小乘。写去欲云居士颂，信来如续祖师灯。他年辱赠茅庵句，谁谓因缘昔未曾。
予写金刚经与王正道正道与朱少章復以诗来辄次二公韵·其一
作者：宇文虚中
朝代：宋

平生幸识繫珠衣，穷走他乡未得归。
有客为传祗树法，此心便息汉阴机。
百千三昩一门入，四十九年诸事非。
寄与香山老居士，要凭二义发余辉。
予写金刚经与王正道正道与朱少章復以诗来辄次二公韵·其二
作者：宇文虚中
朝代：宋
体裁：七言律诗

前世曾为粥饭僧，此生随处且腾腾。经中因认人我相，教外都忘大小乘。写去欲云居士颂，信来如续祖师灯。他年辱赠茅庵句，谁谓因缘昔未曾。
从人借琴
作者：宇文虚中
朝代：宋

峄阳惯听凤雏鸣，泻出泠然万籁声。
已厌笙簧非雅曲，幸从炊爨脱余生。
昭文不鼓缘何意，靖节无絃且寄情。
乞与南冠囚絷客，为君一奏变春荣。
从人借琴
作者：宇文虚中
朝代：宋
体裁：七言律诗

峄阳惯听凤雏鸣，泻出泠然万籁声。已厌笙簧非雅曲，幸从炊爨脱馀生。昭文不鼓缘何意，靖节无弦且寄情。乞与南冠囚絷客，为君一奏变春荣。
又和九日
作者：宇文虚中
朝代：宋
体裁：五言律诗

老畏年光短，愁随秋色来。一持旌节出，五见菊花开。强忍玄猿泪，聊浮绿蚁杯。不堪南向望，故国又丛台。
古剑行
作者：宇文虚中
朝代：宋
体裁：古风

公家祖皇提三尺，素灵中断开王迹。自从武库冲屋飞，化作文星照东壁。夫君安得此龙泉，秋水湛湛浮青天。夔魖奔喘禺强护，中夜跃出光蜿蜒。拄颐櫑具男儿饰，弹铗长歌气填臆。嶙峋折槛霁天威，将军拜伏奸臣泣。龙泉尔莫矜雄铓，不见鸟尽良弓藏。会当铸汝为农器，一剑不如书数行。
古剑行
作者：宇文虚中
朝代：宋

公家祖皇提三尺，素灵中断开王迹。
自从武库衝屋飞，化作文星照东壁。
夫君安得此龙泉，秋水湛湛浮青天。
夔魖奔喘禺强护，中夜跃出光蜿蜒。
拄颐櫑具男儿饰，弹铗长歌气填臆。
嶙峋折槛霁天威，将军拜伏姦臣泣。
龙泉尔莫矜雄铓，不见鸟尽良弓藏。
会当铸汝为农器，一剑不如书数行。
句
作者：宇文虚中
朝代：宋
体裁：句

有人若问南冠客，为道西山赋蕨薇。
和题稽古轩
作者：宇文虚中
朝代：宋

堆架缣缃粲蔀居，眼前长物埽无余。
避嚣肯要邻人卜，论友先寻上世书。
汲古不须忧绠短，随波聊復任舟虚。
勿欺文室纔容膝，六合神游有日车。
和题稽古轩
作者：宇文虚中
朝代：宋
体裁：七言律诗

堆架缣缃粲蔀居，眼前长物埽无馀。避嚣肯要邻人卜，论友先寻上世书。汲古不须忧绠短，随波聊复任舟虚。勿欺文室才容膝，六合神游有日车。
和高子文秋兴二首
作者：宇文虚中
朝代：宋

沙碧平犹涨，霜红粉已多。驹年惊过隙，凫影倦随波。散步双扶老，栖身一养和。羞看使者节，甘荷牧人蓑。摇落山城莫，栖迟客馆幽。葵衰前日雨，菊老异乡秋。自信浮沈数，仍怀顾望愁。蜀江归棹在，浩荡逐春鸥。
和高子文秋兴二首·其一
作者：宇文虚中
朝代：宋
体裁：五言律诗

沙碧平犹涨，霜红粉已多。驹年惊过隙，凫影倦随波。散步双扶老，栖身一养和。羞看使者节，甘荷牧人蓑。
和高子文秋兴二首·其一
作者：宇文虚中
朝代：宋

沙碧平犹涨，霜红粉已多。
驹年惊过隙，鳬影倦随波。
散步双扶老，栖身一养和。
羞看使者节，甘荷牧人蓑。
和高子文秋兴二首·其二
作者：宇文虚中
朝代：宋
体裁：五言律诗

摇落山城莫，栖迟客馆幽。葵衰前日雨，菊老异乡秋。自信浮沈数，仍怀顾望愁。蜀江归棹在，浩荡逐春鸥。
四序回文十二首 冬 其一
作者：宇文虚中
朝代：宋
体裁：五言绝句

鹘健呼风急，乌啼促景残。窟深宜兔蛰，蒲折荫鱼寒。
四序回文十二首 冬 其三
作者：宇文虚中
朝代：宋
体裁：五言绝句

秀柏留阴绿，芳梅蘸影斜。溜檐冰结玉，装树雪飞花。
四序回文十二首 冬 其二
作者：宇文虚中
朝代：宋
体裁：五言绝句

裂瓦寒霜重，铺窗月影清。灭灯惊好梦，孤枕念深情。
四序回文十二首 夏 其一
作者：宇文虚中
朝代：宋
体裁：五言绝句

翠密围窗竹，青圆贴水荷。睡多嫌昼永，醒少得风和。
四序回文十二首 夏 其三
作者：宇文虚中
朝代：宋
体裁：五言绝句

暴雨随云骤，惊雷隐地平。好风摇箑透，轻汗挹冰清。
四序回文十二首 夏 其二
作者：宇文虚中
朝代：宋
体裁：五言绝句

草径迷深绿，莲池浴腻红。早蝉鸣树曲，鲜鲤跃潭东。
四序回文十二首 春 其一
作者：宇文虚中
朝代：宋
体裁：五言绝句

短草铺茸绿，残红照雪稀。暖轻还锦褥，寒峭怯罗衣。
四序回文十二首 春 其三
作者：宇文虚中
朝代：宋
体裁：五言绝句

折花幽槛小，倾酒绿杯深。蝶舞轻风晓，莺啼老树阴。
四序回文十二首 春 其二
作者：宇文虚中
朝代：宋
体裁：五言绝句

翠涟冰绽日，香径晚多花。细笋抽蒲密，长条舞柳斜。
四序回文十二首 秋 其一
作者：宇文虚中
朝代：宋
体裁：五言绝句

晚日欣帘捲，凉风觉袂摇。远吟高兴遣，长醉宿愁销。
四序回文十二首 秋 其三
作者：宇文虚中
朝代：宋
体裁：五言绝句

戚戚蛬吟苦，茫茫水驿孤。日衔山色莫，霜带菊丛枯。
四序回文十二首 秋 其二
作者：宇文虚中
朝代：宋
体裁：五言绝句

短苇低残雨，虚舟带晚潮。断鸿归暗浦，疏叶堕寒梢。
四序回文十二首·冬
作者：宇文虚中
朝代：宋

鹘健呼风急，乌啼促景残。窟深宜兔蛰，蒲折荫鱼寒。裂瓦寒霜重，铺窗月影清。灭灯惊好梦，孤枕念深情。秀柏留阴绿，芳梅蘸影斜。溜檐冰结玉，装树雪飞花。
四序回文十二首·夏
作者：宇文虚中
朝代：宋

翠密围窗竹，青圆贴水荷。睡多嫌昼永，醒少得风和。草径迷深绿，莲池浴腻红。早蝉鸣树曲，鲜鲤跃潭东。暴雨随云骤，惊雷隐地平。好风摇箑透，轻汗挹冰清。
四序回文十二首·春
作者：宇文虚中
朝代：宋

短草铺茸绿，残红照雪稀。暖轻还锦褥，寒峭怯罗衣。翠涟冰绽日，香径晚多花。细笋抽蒲密，长条舞柳斜。折花幽槛小，倾酒绿杯深。蝶舞轻风晓，莺啼老树阴。
四序回文十二首·秋
作者：宇文虚中
朝代：宋

晚日欣帘捲，凉风觉袂摇。远吟高兴遣，长醉宿愁销。短苇低残雨，虚舟带晚潮。断鸿归暗浦，疏叶堕寒梢。戚戚蛬吟苦，茫茫水驿孤。日衔山色莫，霜带菊丛枯。
在金日作
作者：宇文虚中
朝代：宋

遥夜沉沉满幕霜，有时归梦到家乡。传闻已筑西河馆，自许能肥北海羊。回首两朝俱草莽，驰心万里绝农桑。人生一死浑闲事，裂眦穿胸不汝忘。
在金日作·选二
作者：宇文虚中
朝代：宋

满腹诗书漫古今，频年流落易伤心。南冠终日囚军府，北雁何时到上林？开口摧颓空抱朴，协肩奔走尚腰金。莫邪利剑今何在？不斩奸邪恨最深！遥夜沉沉满幕霜，有时归梦到家乡。传闻已筑西河馆，自许能肥北海羊。回首两朝俱草莽，驰心万里绝农桑。人生一死浑闲事，裂眥穿胸不汝忘！
姑苏滕惇礼榜所居阁曰斋心成都宇文某作诗以广其意
作者：宇文虚中
朝代：宋
体裁：七言律诗

不是凭虚避世喧，此中于物本无缘。静看畏影徒劳尔，题作斋心亦且然。意识已随言语断，生涯聊任岁时迁。老夫亦涉天游趣，三复南华第四篇。
姑苏滕惇礼榜所居阁曰斋心成都宇文某作诗以广其意
作者：宇文虚中
朝代：宋

不是凭虚避世喧，此中于物本无缘。
静看畏影徒劳尔，题作斋心亦且然。
意识已随言语断，生涯聊任岁时迁。
老夫亦涉天游趣，三復南华第四篇。
安定道中
作者：宇文虚中
朝代：宋
体裁：五言律诗

落日尘埃壮，阴风天地昏。牛羊争隘道，鸟雀聚空村。跛曳伤行役，光华误主恩。未甘迟莫景，伏枥意犹存。
己丑重阳在剑门梁山铺
作者：宇文虚中
朝代：宋
体裁：七言律诗

两年重九皆羁旅，万水千山厌远游。白酒黄花聊度日，青萍绿绮共忘忧。却怜风雨梁山路，不似莼鲈楚泽秋。何必东皋是三径，此身天地一虚舟。
己酉歳书怀
作者：宇文虚中
朝代：宋
体裁：七言律诗

去国匆匆遂隔年，公私无益两茫然。当时议论不能固，今日穷愁何足怜。生死已从前世定，是非留与后人传。孤臣不为沈湘恨，怅望三韩别有天。
庭下养三鸳鸯忽去不反戏为作诗
作者：宇文虚中
朝代：宋
体裁：古风

先生久忘机，为尔虞矰缴。一朝长羽翮，万里翔寥廓。谁信恶沟鸱，忽作华表鹤。岂无三玉环，遗音嗣黄雀。
念奴娇
作者：宇文虚中
朝代：宋
体裁：词

疏眉秀目。看来依旧是，宣和妆束。飞步盈盈姿媚巧，举世知非凡俗。宋室宗姬，秦王幼女，曾嫁钦慈族。干戈浩荡，事随天地翻覆。一笑邂逅相逢，劝人满饮，旋旋吹横竹。流落天涯俱是客，何必平生相熟。旧日黄华，如今憔悴，付与杯中醁。兴亡休问，为伊且尽船玉。
时习斋
作者：宇文虚中
朝代：宋

未厌平生习气浓，更将余事训儿童。
鲁论二万三千字，悟入从初一句中。
时习斋
作者：宇文虚中
朝代：宋
体裁：七言绝句

未厌平生习气浓，更将馀事训儿童。鲁论二万三千字，悟入从初一句中。
春日
作者：宇文虚中
朝代：宋
体裁：七言绝句

北洹春事休嗟晚，三月尚寒花信风。遥忆东吴此时节，满江鸭绿弄残红。
晚宿耀武关
作者：宇文虚中
朝代：宋
体裁：五言律诗

山与烟云暝，溪兼冰雪流。寒枝啼秸鞠，炀室聚咿嚘。此日征行困，何时丧乱休。尚矜争席好，无复旧鸣驺。
晚宿耀武关
作者：宇文虚中
朝代：宋

山与烟云暝，溪兼冰雪流。
寒枝啼秸鞠，炀室聚咿嚘。
此日征行困，何时丧乱休。
尚矜争席好，无復旧鸣驺。
歳寒堂
作者：宇文虚中
朝代：宋
体裁：五言律诗

洞户延清吹，庭除贮绿阴。不随风月媚，肯受雪霜侵。润入珠泉爽，声传玉帐深。主人留胜赏，同此岁寒心。
泾王许以酒饷龙溪老人几月不至以诗促之
作者：宇文虚中
朝代：宋
体裁：七言律诗

先生寂莫草玄文，正要侯芭作富邻。客至但须樽有酒，日高不怕甑生尘。急催岭外传梅使，来饷篱边采菊人。已埽明窗供点笔，为君拟赋洞庭春。
灯碑五首
作者：宇文虚中
朝代：宋

清阴霭霭匝城闉，万井熙熙桃杏春。紫陌传呼旌旆出，重臣新佩玉麒麟。钿轴天章拜异恩，驿骖花骑映朝暾。手持禁钥千门肃，官压东宫二品尊。垒原清照白登山，弥陇连天麦浪寒。剑戟渐销农器出，人家只识劝农官。九夏南风入舜琴，恩风泽雨浃飞沈。陪京最是仪形地，先识君王解愠心。枹鼓无声讼狱空，欢谣击壤万家同。时人共解班春意，兵寝刑清第一功。
灯碑五首·其一
作者：宇文虚中
朝代：宋

清阴霭霭匝城闉，万井熙熙桃杏春。
紫陌传呼旌斾出，重臣新佩玉麒麟。
灯碑五首·其一
作者：宇文虚中
朝代：宋
体裁：七言绝句

清阴霭霭匝城闉，万井熙熙桃杏春。紫陌传呼旌旆出，重臣新佩玉麒麟。
灯碑五首·其三
作者：宇文虚中
朝代：宋
体裁：七言绝句

垒原清照白登山，弥陇连天麦浪寒。剑戟渐销农器出，人家只识劝农官。
灯碑五首·其二
作者：宇文虚中
朝代：宋
体裁：七言绝句

钿轴天章拜异恩，驿骖花骑映朝暾。手持禁钥千门肃，官压东宫二品尊。
灯碑五首·其二
作者：宇文虚中
朝代：宋

钿轴天章拜异恩，驿骖花骑暎朝暾。
手持禁钥千门肃，官压东宫二品尊。
灯碑五首·其五
作者：宇文虚中
朝代：宋

枹鼓无声讼狱空，懽謡击壤万家同。
时人共解班春意，兵寝刑清第一功。
灯碑五首·其五
作者：宇文虚中
朝代：宋
体裁：七言绝句

枹鼓无声讼狱空，欢谣击壤万家同。时人共解班春意，兵寝刑清第一功。
灯碑五首·其四
作者：宇文虚中
朝代：宋
体裁：七言绝句

九夏南风入舜琴，恩风泽雨浃飞沈。陪京最是仪形地，先识君王解愠心。
生日和甫同诸公载酒袖诗为礼感佩之余以诗为谢
作者：宇文虚中
朝代：宋

词人诗句压离骚，按膝长吟意自豪。
袖裏虹蜺衝霁色，笔端风雨驾云涛。
将衰难称千年祝，增重虚蒙隻字褒。
太史已应飞急奏，文星偏傍使星高。
生日和甫同诸公载酒袖诗为礼感佩之馀以诗为谢
作者：宇文虚中
朝代：宋
体裁：七言律诗

词人诗句压离骚，按膝长吟意自豪。袖里虹蜺冲霁色，笔端风雨驾云涛。将衰难称千年祝，增重虚蒙只字褒。太史已应飞急奏，文星偏傍使星高。
白菊
作者：宇文虚中
朝代：宋
体裁：古风

西风萧飒百草黄，南斋白菊占秋芳。主人好事不专飨，撷送客馆分幽香。幽香清艳两难得，冰雪肌肤龙麝裛。悄然坐我蕊珠宫，玉斧瑶姬皆旧识。仙家蓻菊名日精，我今号尔为月英。月中风露秋夕好，感此仙种来曾城。凭君传与金天令，月与霜姿驻清景。重阳好伴白衣来，五柳先生忆三径。
白菊
作者：宇文虚中
朝代：宋

西风萧飒百草黄，南斋白菊占秋芳。
主人好事不专飨，撷送客馆分幽香。
幽香清艳两难得，冰雪肌肤龙麝裛。
悄然坐我蘂珠宫，玉斧瑶姬皆旧识。
仙家蓻菊名日精，我今号尔为月英。
月中风露秋夕好，感此仙种来曾城。
凭君传与金天令，月与霜姿驻清景。
重阳好伴白衣来，五柳先生忆三径。
虏中作三首
作者：宇文虚中
朝代：宋

满腹诗书漫古今，频年流落易伤心。南冠终日囚车府，北雁何时到上林。开口摧颓空抱璞，胁肩奔走尚腰金。莫邪利剑今安在，不斩奸邪恨最深。遥夜沈沈满幕霜，有时归梦到家乡。传闻已筑西河馆，自许能肥北海羊。回首两朝俱草莽，驰心万里绝农桑。人生一死浑闲事，裂眦穿胸不汝忘。不堪垂老尚蹉跎，有口无辞可奈何。强食小儿犹解事，学妆娇女最怜他。故衾愧见沾秋雨，短褐宁忘拆海波。倚仗循环如可待，未愁来日苦无多。
虏中作三首·其一
作者：宇文虚中
朝代：宋
体裁：七言律诗

满腹诗书漫古今，频年流落易伤心。南冠终日囚车府，北雁何时到上林。开口摧颓空抱璞，胁肩奔走尚腰金。莫邪利剑今安在，不斩奸邪恨最深。
虏中作三首·其一
作者：宇文虚中
朝代：宋

满腹诗书漫古今，频年流落易伤心。
南冠终日囚车府，北雁何时到上林。
开口摧颓空抱璞，胁肩奔走尚腰金。
莫邪利剑今安在，不斩姦邪恨最深。
虏中作三首·其三
作者：宇文虚中
朝代：宋
体裁：七言律诗

不堪垂老尚蹉跎，有口无辞可奈何。强食小儿犹解事，学妆娇女最怜他。故衾愧见沾秋雨，短褐宁忘拆海波。倚仗循环如可待，未愁来日苦无多。
虏中作三首·其三
作者：宇文虚中
朝代：宋

不堪垂老尚蹉跎，有口无辞可奈何。
强食小儿犹解事，学妆娇女最怜他。
故衾愧见霑秋雨，短褐宁忘拆海波。
倚仗循环如可待，未愁来日苦无多。
虏中作三首·其二
作者：宇文虚中
朝代：宋
体裁：七言律诗

遥夜沈沈满幕霜，有时归梦到家乡。传闻已筑西河馆，自许能肥北海羊。回首两朝俱草莽，驰心万里绝农桑。人生一死浑闲事，裂眦穿胸不汝忘。
过居庸关
作者：宇文虚中
朝代：宋
体裁：五言律诗

奔峭从天拆，悬流赴壑清。路回穿石细，崖裂与藤争。花已从南发，人今又北行。节旄都落尽，奔走愧平生。
迎春乐
作者：宇文虚中
朝代：宋

宝幡彩胜堆金缕，双燕钗头舞。人间要识春来处。天际雁，江边树。故国莺花又谁主。念憔悴，几年羁旅。把洒祝东风，吹取人归去。
迎春乐·立春
作者：宇文虚中
朝代：宋
体裁：词

宝幡彩胜堆金缕。双燕钗头舞。人间要识春来处。天际雁，江边树。故国莺花又谁主。念憔悴、几年羁旅。把酒祝东风，吹取人归去。
还舍作
作者：宇文虚中
朝代：宋
体裁：古风

燕山归来头已白，自笑客中仍作客。此生悲欢不可料，况复吾年过半百。故人惊我酒尚狂，为洗瓶罍贮春色。酒阑人散月盈庭，静听清渠流㶁㶁。
还舍作
作者：宇文虚中
朝代：宋

燕山归来头已白，自笑客中仍作客。
此生悲欢不可料，况復吾年过半百。
故人惊我酒尚狂，为洗缾罍贮春色。
酒阑人散月盈庭，静听清渠流㶁㶁。
郊居
作者：宇文虚中
朝代：宋
体裁：七言律诗

芒屦松冠野外装，茶铛药灶静中忙。含风荇逐波纹展，著雨花连土气香。停策仰檐朝觅句，披襟穿树晚追凉。蓬蒿似欲荒三径，疏懒谁知意更长。
郊居
作者：宇文虚中
朝代：宋

芒屦松冠野外装，茶铛药竈静中忙。
含风荇逐波纹展，着雨花连土气香。
停策仰檐朝觅句，披襟穿树晚追凉。
蓬蒿似欲荒三径，疏懒谁知意更长。
郑下赵光道与余有十五年家世之旧守官代郡之崞县闻余以使事羁留平城与诸公相从皆一时英彦遂以应举自免去驾短辕下泽车驱一僮二驴扶病以来相聚凡旬日而归昔白乐天与元微之偶相遇于夷陵峡口既而作诗叙别虽憔悴哀伤感念存没至叹泣不能自已而终篇之意盖亦自开慰况吾辈今日可无片言以识一时之事邪因各题数句而余为之叙夜将半各有酒所语不复锻鍊要之皆肺腑中流出也
作者：宇文虚中
朝代：宋
体裁：古风

穷愁诗满箧，孤愤气填胸。脱身枳棘下，顾我雪窖中。竟日朋盍簪，论文一樽同。翻然南飞燕，却背北归鸿。人生悲与乐，倚伏如张弓。莫言竟愦愦，作书怨天公。
郑下赵光道与余有十五年家世之旧守官代郡之崞县闻余以使事羁留平城与诸公相从皆一时英彦遂以应举自免去驾短辕下泽车驱一僮二驴扶病以来相聚凡旬日而归昔白乐天与元微之偶相遇于夷陵峡口既而作诗叙别虽憔悴哀伤感念存没至叹泣不能自已而终篇之意盖亦自开慰况吾辈今日可无片言以识一时之事邪因各题数句而余为之叙夜将半各有酒所语不復锻炼要之皆肺腑中流出也
作者：宇文虚中
朝代：宋

穷愁诗满箧，孤愤气填胸。
脱身枳棘下，顾我雪窖中。
竟日朋盍簪，论文一樽同。
飜然南飞燕，却背北归鸿。
人生悲与乐，倚伏如张弓。
莫言竟愦愦，作书怨天公。
醉墨斋
作者：宇文虚中
朝代：宋
体裁：七言绝句

旋汲清泉起縠纹，定知娄永是前身。个中自可逃真性，不用淋漓污葛巾。
醉墨斋
作者：宇文虚中
朝代：宋

旋汲清泉起縠纹，定知娄永是前身。
箇中自可逃真性，不用淋漓污葛巾。
醉经斋
作者：宇文虚中
朝代：宋
体裁：七言绝句

傍人但笑腹便便，枕藉诗书正昼眠。不识先生真悟处，未离文字已逃禅。
重阳旅中偶记二十年前二诗因而有作
作者：宇文虚中
朝代：宋
体裁：七言律诗

旧日重阳厌旅装，而今身世更悲凉。愁添白发先春雪，泪著黄花助晚霜。客馆病馀红日短，家山信断碧云长。故人不恨村醪薄，乘兴能来共一觞。
重阳旅中偶记二十年前二诗因而有作
作者：宇文虚中
朝代：宋

旧日重阳厌旅装，而今身世更悲凉。
愁添白髪先春雪，泪着黄花助晚霜。
客馆病余红日短，家山信断碧云长。
故人不恨村醪薄，乘兴能来共一觞。
题平辽碑
作者：宇文虚中
朝代：宋

十丈丰碑势倚空，风云犹忆下辽东。百年功业秦皇帝，一代文章太史公。石断云鳞秋雨后，苔封鳌背夕阳中。行人立马空惆怅，禾黍离离满故宫。
馆中书事
作者：宇文虚中
朝代：宋

雨来蒸欝似江乡，雨过西风特地凉。
尚有庭花共客恨，可无尊酒慰幽芳。
馆中书事
作者：宇文虚中
朝代：宋
体裁：七言绝句

雨来蒸郁似江乡，雨过西风特地凉。尚有庭花共客恨，可无尊酒慰幽芳。
上烏林天使三首·其一
作者：宇文虛中
朝代：宋

平生隨牒浪推移，只爲生民不爲私。
萬里翠輿猶遠播，一身幽圄敢終辭。
魯人除館西河外，漢使驅羊北海湄。
不是故人高議切，肯來軍府問鍾儀。
上烏林天使三首·其三
作者：宇文虛中
朝代：宋

當時初結兩朝歡，曾見軍前捧血槃。
本爲萬年依蔭厚，那知一日遽盟寒。
羊牽已作俘囚獻，魚漏終期網罟寛。
幸有故人知底藴，下臣獲考敢謀安。
上烏林天使三首·其二
作者：宇文虛中
朝代：宋

拭玉轅門吐寸誠，敢將緩頰沮天兵。
雷霆儻肯矜彫弊，草芥何須計死生。
定鼎未應周命改，登壇合許趙人平。
知君妙有經邦策，存取威懷萬世名。
中秋覓酒
作者：宇文虛中
朝代：宋

今夜家家月，臨筵照綺樓。
那知孤館客，獨抱故鄉愁。
感激時難遇，謳吟意未休。
應分千斛酒，來洗百年憂。
予寫金剛經與王正道正道與朱少章復以詩來輒次二公韻·其一
作者：宇文虛中
朝代：宋

平生幸識繫珠衣，窮走他鄉未得歸。
有客爲傳祗樹法，此心便息漢陰機。
百千三昩一門入，四十九年諸事非。
寄與香山老居士，要憑二義發餘輝。
予寫金剛經與王正道正道與朱少章復以詩來輒次二公韻·其二
作者：宇文虛中
朝代：宋

前世曾爲粥飯僧，此生隨處且騰騰。
經中因認人我相，教外都忘大小乘。
寫去欲云居士頌，信來如續祖師燈。
他年辱贈茅庵句，誰謂因緣昔未曾。
又和九日
作者：宇文虛中
朝代：宋

老畏年光短，愁隨秋色來。
一持旌節出，五見菊花開。
強忍玄猿淚，聊浮綠蟻杯。
不堪南向望，故國又叢臺。
古劍行
作者：宇文虛中
朝代：宋

公家祖皇提三尺，素靈中斷開王迹。
自從武庫衝屋飛，化作文星照東壁。
夫君安得此龍泉，秋水湛湛浮青天。
夔魖奔喘禺強護，中夜躍出光蜿蜒。
拄頤櫑具男兒飾，彈鋏長歌氣填臆。
嶙峋折檻霽天威，將軍拜伏姦臣泣。
龍泉爾莫矜雄鋩，不見鳥盡良弓藏。
會當鑄汝爲農器，一劍不如書數行。
句
作者：宇文虛中
朝代：宋

有人若問南冠客，爲道西山賦蕨薇。
和題稽古軒
作者：宇文虛中
朝代：宋

堆架縑緗粲蔀居，眼前長物埽無餘。
避囂肯要鄰人卜，論友先尋上世書。
汲古不須憂綆短，隨波聊復任舟虚。
勿欺文室纔容膝，六合神游有日車。
和高子文秋興二首·其一
作者：宇文虛中
朝代：宋

沙碧平猶漲，霜紅粉已多。
駒年驚過隙，鳬影倦隨波。
散步雙扶老，棲身一養和。
羞看使者節，甘荷牧人蓑。
和高子文秋興二首·其二
作者：宇文虛中
朝代：宋

搖落山城莫，棲遲客館幽。
葵衰前日雨，菊老異鄉秋。
自信浮沈數，仍懷顧望愁。
蜀江歸棹在，浩蕩逐春鷗。
四序回文十二首 冬 其一
作者：宇文虛中
朝代：宋

鶻健呼風急，烏啼促景殘。
窟深宜兔蟄，蒲折蔭魚寒。
四序回文十二首 冬 其三
作者：宇文虛中
朝代：宋

秀柏留陰綠，芳梅蘸影斜。
溜簷冰結玉，裝樹雪飛花。
四序回文十二首 冬 其二
作者：宇文虛中
朝代：宋

裂瓦寒霜重，鋪窗月影清。
滅燈驚好夢，孤枕念深情。
四序回文十二首 夏 其一
作者：宇文虛中
朝代：宋

翠密圍窗竹，青圓貼水荷。
睡多嫌晝永，醒少得風和。
四序回文十二首 夏 其三
作者：宇文虛中
朝代：宋

暴雨隨雲驟，驚雷隱地平。
好風搖箑透，輕汗挹冰清。
四序回文十二首 夏 其二
作者：宇文虛中
朝代：宋

草徑迷深綠，蓮池浴膩紅。
早蟬鳴樹曲，鮮鯉躍潭東。
四序回文十二首 春 其一
作者：宇文虛中
朝代：宋

短草鋪茸綠，殘紅照雪稀。
暖輕還錦褥，寒峭怯羅衣。
四序回文十二首 春 其三
作者：宇文虛中
朝代：宋

折花幽檻小，傾酒綠杯深。
蝶舞輕風曉，鶯啼老樹陰。
四序回文十二首 春 其二
作者：宇文虛中
朝代：宋

翠漣冰綻日，香徑晚多花。
細筍抽蒲密，長條舞柳斜。
四序回文十二首 秋 其一
作者：宇文虛中
朝代：宋

晚日欣簾捲，凉風覺袂搖。
遠吟高興遣，長醉宿愁銷。
四序回文十二首 秋 其三
作者：宇文虛中
朝代：宋

慼慼蛬吟苦，茫茫水驛孤。
日銜山色莫，霜带菊叢枯。
四序回文十二首 秋 其二
作者：宇文虛中
朝代：宋

短葦低殘雨，虚舟带晚潮。
斷鴻歸暗浦，疏葉堕寒梢。
姑蘇滕惇禮榜所居閣曰齋心成都宇文某作詩以廣其意
作者：宇文虛中
朝代：宋

不是憑虚避世喧，此中於物本無緣。
静看畏影徒勞爾，題作齋心亦且然。
意識已隨言語斷，生涯聊任歲時遷。
老夫亦涉天游趣，三復南華第四篇。
安定道中
作者：宇文虛中
朝代：宋

落日塵埃壯，陰風天地昏。
牛羊爭隘道，鳥雀聚空村。
跛曳傷行役，光華誤主恩。
未甘遲莫景，伏櫪意猶存。
己丑重陽在劍門梁山鋪
作者：宇文虛中
朝代：宋

兩年重九皆羈旅，萬水千山厭遠遊。
白酒黄花聊度日，青萍綠綺共忘憂。
却憐風雨梁山路，不似蓴鱸楚澤秋。
何必東臯是三逕，此身天地一虚舟。
己酉歳書懷
作者：宇文虛中
朝代：宋

去國匆匆遂隔年，公私無益兩茫然。
當時議論不能固，今日窮愁何足憐。
生死已從前世定，是非留與後人傳。
孤臣不爲沈湘恨，悵望三韓別有天。
庭下養三鴛鴦忽去不反戲爲作詩
作者：宇文虛中
朝代：宋

先生久忘機，爲爾虞矰繳。
一朝長羽翮，萬里翔寥廓。
誰信惡溝鴟，忽作華表鶴。
豈無三玉環，遺音嗣黄雀。
從人借琴
作者：宇文虛中
朝代：宋

嶧陽慣聽鳳雛鳴，瀉出泠然萬籟聲。
已厭笙簧非雅曲，幸從炊爨脱餘生。
昭文不鼓緣何意，靖節無絃且寄情。
乞與南冠囚縶客，爲君一奏變春榮。
春日
作者：宇文虛中
朝代：宋

北洹春事休嗟晚，三月尚寒花信風。
遙憶東吳此時節，滿江鴨綠弄殘紅。
時習齋
作者：宇文虛中
朝代：宋

未厭平生習氣濃，更將餘事訓兒童。
魯論二萬三千字，悟入從初一句中。
晚宿耀武關
作者：宇文虛中
朝代：宋

山與烟雲暝，溪兼冰雪流。
寒枝啼秸鞠，煬室聚咿嚘。
此日征行困，何時喪亂休。
尚矜爭席好，無復舊鳴騶。
歳寒堂
作者：宇文虛中
朝代：宋

洞戶延清吹，庭除貯綠陰。
不隨風月媚，肯受雪霜侵。
潤入珠泉爽，聲傳玉帳深。
主人留勝賞，同此歲寒心。
涇王許以酒餉龍溪老人幾月不至以詩促之
作者：宇文虛中
朝代：宋

先生寂莫草玄文，正要侯芭作富鄰。
客至但須樽有酒，日高不怕甑生塵。
急催嶺外傳梅使，來餉籬邊采菊人。
已埽明窗供點筆，爲君擬賦洞庭春。
烏夜啼
作者：宇文虛中
朝代：宋

汝琴莫作歸鳳鳴，汝曲莫裁白鶴怨。
明珠破璧挂高城，上有烏啼人不見。
堂中蠟炬紅生花，門前紺幰七香車。
博山夜長香燼冷，悠悠蕩子留倡家。
妾機尚餘數梭錦，織恨傳情還未忍。
城烏爲我盡情啼，知道單棲淚盈枕。
燈碑五首·其一
作者：宇文虛中
朝代：宋

清陰靄靄匝城闉，萬井熙熙桃杏春。
紫陌傳呼旌斾出，重臣新佩玉麒麟。
燈碑五首·其三
作者：宇文虛中
朝代：宋

壘原清照白登山，彌隴連天麥浪寒。
劍戟漸銷農器出，人家只識勸農官。
燈碑五首·其二
作者：宇文虛中
朝代：宋

鈿軸天章拜異恩，驛驂花騎暎朝暾。
手持禁鑰千門肅，官壓東宫二品尊。
燈碑五首·其五
作者：宇文虛中
朝代：宋

枹鼓無聲訟獄空，懽謡擊壤萬家同。
時人共解班春意，兵寢刑清第一功。
燈碑五首·其四
作者：宇文虛中
朝代：宋

九夏南風入舜琴，恩風澤雨浹飛沈。
陪京最是儀形地，先識君王解愠心。
生日和甫同諸公載酒袖詩爲禮感佩之餘以詩爲謝
作者：宇文虛中
朝代：宋

詞人詩句壓離騷，按膝長吟意自豪。
袖裏虹蜺衝霽色，筆端風雨駕雲濤。
將衰難稱千年祝，增重虚蒙隻字褒。
太史已應飛急奏，文星偏傍使星高。
白菊
作者：宇文虛中
朝代：宋

西風蕭颯百草黄，南齋白菊占秋芳。
主人好事不專饗，擷送客館分幽香。
幽香清豔兩難得，冰雪肌膚龍麝裛。
悄然坐我蘂珠宫，玉斧瑤姬皆舊識。
仙家蓻菊名日精，我今號爾爲月英。
月中風露秋夕好，感此仙種來曾城。
憑君傳與金天令，月與霜姿駐清景。
重陽好伴白衣來，五柳先生憶三逕。
虜中作三首·其一
作者：宇文虛中
朝代：宋

滿腹詩書漫古今，頻年流落易傷心。
南冠終日囚車府，北雁何時到上林。
開口摧頹空抱璞，脅肩奔走尚腰金。
莫邪利劍今安在，不斬姦邪恨最深。
虜中作三首·其三
作者：宇文虛中
朝代：宋

不堪垂老尚蹉跎，有口無辭可奈何。
強食小兒猶解事，學妝嬌女最憐他。
故衾愧見霑秋雨，短褐寧忘拆海波。
倚仗循環如可待，未愁來日苦無多。
虜中作三首·其二
作者：宇文虛中
朝代：宋

遙夜沈沈滿幕霜，有時歸夢到家鄉。
傳聞已筑西河館，自許能肥北海羊。
回首兩朝俱草莽，馳心萬里絕農桑。
人生一死渾閑事，裂眥穿胸不汝忘。
過居庸關
作者：宇文虛中
朝代：宋

奔峭從天拆，懸流赴壑清。
路回穿石細，崖裂與藤爭。
花已從南發，人今又北行。
節旄都落盡，奔走愧平生。
還舍作
作者：宇文虛中
朝代：宋

燕山歸來頭已白，自笑客中仍作客。
此生悲歡不可料，况復吾年過半百。
故人驚我酒尚狂，爲洗缾罍貯春色。
酒闌人散月盈庭，静聽清渠流㶁㶁。
郊居
作者：宇文虛中
朝代：宋

芒屨松冠野外装，茶鐺藥竈静中忙。
含風荇逐波紋展，著雨花連土氣香。
停策仰簷朝覓句，披襟穿樹晚追涼。
蓬蒿似欲荒三逕，疏懶誰知意更長。
鄭下趙光道與余有十五年家世之舊守官代郡之崞縣聞余以使事羈留平城與諸公相從皆一時英彥遂以應舉自免去駕短轅下澤車驅一僮二驢扶病以來相聚凡旬日而歸昔白樂天與元微之偶相遇於夷陵峽口既而作詩敘別雖憔悴哀傷感念存沒至歎泣不能自已而終篇之意蓋亦自開慰况吾輩今日可無片言以識一時之事邪因各題數句而余爲之敘夜將半各有酒所語不復鍛鍊要之皆肺腑中流出也
作者：宇文虛中
朝代：宋

窮愁詩滿篋，孤憤氣填胸。
脱身枳棘下，顧我雪窖中。
竟日朋盍簪，論文一樽同。
飜然南飛燕，卻背北歸鴻。
人生悲與樂，倚伏如張弓。
莫言竟憒憒，作書怨天公。
醉墨齋
作者：宇文虛中
朝代：宋

旋汲清泉起縠紋，定知婁永是前身。
箇中自可逃真性，不用淋漓汙葛巾。
醉經齋
作者：宇文虛中
朝代：宋

傍人但笑腹便便，枕藉詩書正晝眠。
不識先生真悟處，未離文字已逃禪。
重陽旅中偶記二十年前二詩因而有作
作者：宇文虛中
朝代：宋

舊日重陽厭旅裝，而今身世更悲凉。
愁添白髪先春雪，淚著黄花助晚霜。
客館病餘紅日短，家山信斷碧雲長。
故人不恨村醪薄，乘興能來共一觴。
館中書事
作者：宇文虛中
朝代：宋

雨來蒸欝似江鄉，雨過西風特地凉。
尚有庭花共客恨，可無尊酒慰幽芳。
正月五日从德俭大夫游卢山圣境坐中作以纪一时异事
作者：守亿
朝代：宋

明庭事业青云上，暂屈鸣弦非所望。闻有灵踪在境中，何从挥鞭时一访。石路盘纡入道家，老松偃蹇枝槎枒。昔年煮药卢童子，尝闻白日乘云霞。红尘不到神仙窟，殿宇荒凉古突兀。海近幽深春未来，寒风吹池水生骨。厚冰无文印沈冥，一泓斜卧云母屏。屏底有物色如玉，隐隐结就浮图形。澄澄照眼琉璃瑩，还同倒影落明镜。殆非人巧出天工，聋俗安知凡与圣。吾皇德泽被四夷，产此正是兴龙时。画图难展丹青手，聊作升平瑞应诗。
正月五日从德俭大夫游卢山圣境坐中作以纪一时异事
作者：守亿
朝代：宋
体裁：古风

明庭事业青云上，暂屈鸣弦非所望。闻有灵踪在境中，何从挥鞭时一访。石路盘纡入道家，老松偃蹇枝槎枒。昔年煮药卢童子，尝闻白日乘云霞。红尘不到神仙窟，殿宇荒凉古突兀。海近幽深春未来，寒风吹池水生骨。厚冰无文印沈冥，一泓斜卧云母屏。屏底有物色如玉，隐隐结就浮图形。澄澄照眼琉璃莹，还同倒影落明镜。殆非人巧出天工，聋俗安知凡与圣。吾皇德泽被四夷，产此正是兴龙时。画图难展丹青手，聊作升平瑞应诗。
正月五日从德俭大夫游卢山圣境坐中作以纪一时异事
作者：守亿
朝代：宋

明庭事业青云上，蹔屈鸣弦非所望。
闻有灵踪在境中，何从挥鞭时一访。
石路盘纡入道家，老松偃蹇枝槎枒。
昔年煮药卢童子，尝闻白日乘云霞。
红尘不到神仙窟，殿宇荒凉古突兀。
海近幽深春未来，寒风吹池水生骨。
厚冰无文印沈冥，一泓斜卧云母屏。
屏底有物色如玉，隠隠结就浮图形。
澄澄照眼琉璃莹，还同倒影落明镜。
殆非人巧出天工，聋俗安知凡与圣。
吾皇德泽被四夷，产此正是兴龙时。
画图难展丹青手，聊作昇平瑞应诗。
正月五日從德儉大夫遊盧山聖境坐中作以紀一時異事
作者：守億
朝代：宋

明庭事業青雲上，蹔屈鳴弦非所望。
聞有靈蹤在境中，何從揮鞭時一訪。
石路盤紆入道家，老松偃蹇枝槎枒。
昔年煮藥盧童子，嘗聞白日乘雲霞。
紅塵不到神仙窟，殿宇荒凉古突兀。
海近幽深春未來，寒風吹池水生骨。
厚冰無文印沈冥，一泓斜卧雲母屏。
屏底有物色如玉，隠隠結就浮圖形。
澄澄照眼琉璃瑩，還同倒影落明鏡。
殆非人巧出天工，聾俗安知凡與聖。
吾皇德澤被四夷，産此正是興龍時。
畫圖難展丹青手，聊作昇平瑞應詩。
游石門
作者：安丙
朝代：宋

凌晨走馬過花後，先玩玉盆次石門。
細想張良燒斷處，巖間佇立欲銷魂。
游石门
作者：安丙
朝代：宋
体裁：七言绝句

凌晨走马过花后，先玩玉盆次石门。细想张良烧断处，岩间伫立欲销魂。
送陈伯宏归天台
作者：安丙
朝代：宋

平生江湖兴，欲住元无由。一朝忽复来，飘然泛扁舟。相将东南去，子独从之游。倾盖荷相与，盏斝频劝酬。危坐每长叹，经营出奇谋。浩然天地间，愤气冲斗牛。追陪文字饮，酣歌大开喉。与君结深交，交朋情欲周。会合元有时，妄意追陶刘。每恨不久住，共此敝马裘。西风彫梧桐，忽忽春复秋。嗟余客中都，中夜怀百忧。区区为贫仕，坐此徒穷愁。我恨各南北，公乃遂所求。天台亘雁荡，今为故乡游。忽焉又分襟，凉风已飕飕。可怜烟水阔，坐见群山幽。音书有可寄，还解顾我不。
送陈伯宏归天台
作者：安丙
朝代：宋

平生江湖兴，欲住元无由。
一朝忽復来，飘然泛扁舟。
相将东南去，子独从之游。
倾盖荷相与，琖斝频劝酬。
危坐每长叹，经营出奇谋。
浩然天地间，愤气衝斗牛。
追陪文字饮，酣歌大开喉。
与君结深交，交朋情欲周。
会合元有时，妄意追陶刘。
每恨不久住，共此敝马裘。
西风雕梧桐，忽忽春復秋。
嗟余客中都，中夜怀百忧。
区区为贫仕，坐此徒穷愁。
我恨各南北，公乃遂所求。
天台亘雁荡，今为故乡游。
忽焉又分襟，凉风已飕飕。
可怜烟水阔，坐见群山幽。
音书有可寄，还解顾我不。
送陳伯宏歸天台
作者：安丙
朝代：宋

平生江湖興，欲住元無由。
一朝忽復來，飄然泛扁舟。
相將東南去，子獨從之游。
傾蓋荷相與，琖斝頻勸酬。
危坐每長歎，經營出奇謀。
浩然天地間，憤氣衝斗牛。
追陪文字飲，酣歌大開喉。
與君結深交，交朋情欲周。
會合元有時，妄意追陶劉。
每恨不久住，共此敝馬裘。
西風彫梧桐，忽忽春復秋。
嗟余客中都，中夜懷百憂。
區區爲貧仕，坐此徒窮愁。
我恨各南北，公乃遂所求。
天台亙雁蕩，今爲故鄉游。
忽焉又分襟，涼風已颼颼。
可憐煙水闊，坐見群山幽。
音書有可寄，還解顧我不。
偈二首
作者：安分庵主
朝代：宋

几年个事挂胸怀，问尽诸方眼不开。肝胆此时俱裂破，一声江上侍郎来。十五日已前，天上有星皆拱北。十五日已后，人间无水不朝东。已前已后总拈却，到处乡谈各不同。
偈二首·其一
作者：安分庵主
朝代：宋

几年个事挂胸怀，问尽诸方眼不开。肝胆此时俱裂破，一声江上侍郎来。
偈二首·其一
作者：安分庵主
朝代：宋

几年箇事挂胸怀，问尽诸方眼不开。
肝胆此时俱裂破，一声江上侍郎来。
偈二首·其一
作者：安分庵主
朝代：宋

幾年箇事掛胸懷，問盡諸方眼不開。
肝膽此時俱裂破，一聲江上侍郎來。
偈二首·其二
作者：安分庵主
朝代：宋
体裁：偈颂

十五日已前，天上有星皆拱北。十五日已后，人间无水不朝东。已前已后总拈却，到处乡谈各不同。
偈二首·其二
作者：安分庵主
朝代：宋

十五日已前，天上有星皆拱北。
十五日已後，人間無水不朝東。
已前已後總拈却，到處鄉談各不同。
下瞿塘
作者：安如山
朝代：宋

去去如奔馬，來來無盡船。
人心似江水，日夜向吳天。
下瞿塘
作者：安如山
朝代：宋
体裁：五言绝句

去去如奔马，来来无尽船。人心似江水，日夜向吴天。
曹将军
作者：安如山
朝代：宋

将军精悍姿，齿齿碎铁石。
在昔童稚中，但闻饱经术。
纵横骋柔翰，丹雘间金碧。
有司塞明诏，敝邑屈词伯。
芹香春水生，冠玉侍重席。
脱略章句陋，搜抉穷理窟。
未及文化成，其如王土窄。
丈夫报主愿，岂必蒙清秩。
苍然请去位，满面秋栗烈。
纠合熊虎羣，旌旆扬广陌。
正当摩厉閒，一鼓拔勍敌。
屯兵沔水源，千里斧截截。
浩荡排烟旻，西极安屼嵲。
奈何国无人，腐儒秉旄钺。
赏予入私门，金汤授盗贼。
公时奋臂争，反遭献玉刖。
三军视马首，痛哭下天壁。
功成坐龃龉，愤怒鬚插戟。
中宵拔剑起，肃肃整劲翮。
吐气风云生，搴旗陷坚列。
贯穿死生地，蹀血天地黑。
势虽众寡悬，形未雌雄决。
路穷断首尾，众尽乃手格。
岂知龙虎逝，黯淡山川色。
百万尚震惊，呜呼死诸葛。
长城但自坏，千里痛稠结。
肉食无远谋，野史有直笔。
酒酣歌节士，皛皛霜日白。
曹将军
作者：安如山
朝代：宋

将军精悍姿，齿齿碎铁石。在昔童稚中，但闻饱经术。纵横骋柔翰，丹雘间金碧。有司塞明诏，敝邑屈词伯。芹香春水生，冠玉侍重席。脱略章句陋，搜抉穷理窟。未及文化成，其如王土窄。丈夫报主愿，岂必蒙清秩。苍然请去位，满面秋栗烈。纠合熊虎群，旌旆扬广陌。正当摩厉閒，一鼓拔勍敌。屯兵沔水源，千里斧截截。浩荡排烟旻，西极安屼嵲。奈何国无人，腐儒秉旄钺。赏予入私门，金汤授盗贼。公时奋臂争，反遭献玉刖。三军视马首，痛哭下天壁。功成坐龃龉，愤怒须插戟。中宵拔剑起，肃肃整劲翮。吐气风云生，搴旗陷坚列。贯穿死生地，蹀血天地黑。势虽众寡悬，形未雌雄决。路穷断首尾，众尽乃手格。岂知龙虎逝，黯淡山川色。百万尚震惊，呜呼死诸葛。长城但自坏，千里痛稠结。肉食无远谋，野史有直笔。酒酣歌节士，皛皛霜日白。
曹將軍
作者：安如山
朝代：宋

將軍精悍姿，齒齒碎鐵石。
在昔童稚中，但聞飽經術。
縱橫騁柔翰，丹雘間金碧。
有司塞明詔，敝邑屈詞伯。
芹香春水生，冠玉侍重席。
脫略章句陋，搜抉窮理窟。
未及文化成，其如王土窄。
丈夫報主願，豈必蒙清秩。
蒼然請去位，滿面秋栗烈。
糾合熊虎羣，旌旆揚廣陌。
正當摩厲閒，一鼓拔勍敵。
屯兵沔水源，千里斧截截。
浩蕩排煙旻，西極安屼嵲。
奈何國無人，腐儒秉旄鉞。
賞予入私門，金湯授盜賊。
公時奮臂爭，反遭獻玉刖。
三軍視馬首，痛哭下天壁。
功成坐齟齬，憤怒鬚插戟。
中宵拔劍起，肅肅整勁翮。
吐氣風雲生，搴旗陷堅列。
貫穿死生地，蹀血天地黑。
勢雖衆寡懸，形未雌雄决。
路窮斷首尾，衆盡乃手格。
豈知龍虎逝，黯淡山川色。
百萬尚震驚，嗚呼死諸葛。
長城但自壞，千里痛稠結。
肉食無遠謀，野史有直筆。
酒酣歌節士，皛皛霜日白。
送僧归天宁万年禅院
作者：安德裕
朝代：宋
体裁：五言律诗

迹自青门远，田衣贲在躬。旧房千峤外，归棹五湖东。地力姜畦沃，年支芋盎充。从支乃荣道，一与祖心同。
送僧歸天甯萬年禪院
作者：安德裕
朝代：宋

跡自青門遠，田衣賁在躬。
舊房千嶠外，歸棹五湖東。
地力薑畦沃，年支芋盎充。
從支乃榮道，一與祖心同。
再游太虚观
作者：安惇
朝代：宋
体裁：七言绝句

昔年游历访霓旌，多谢仙师数里迎。今日重来知有意，此身应不为公卿。
再遊太虛觀
作者：安惇
朝代：宋

昔年游歷訪霓旌，多謝仙師數里迎。
今日重來知有意，此身應不爲公卿。
夢游仙館
作者：安惇
朝代：宋

夢游仙館逢真侶，爲說生前與此身。
本是富陵朱隠士，暫來人世秉陶鈞。
梦游仙馆
作者：安惇
朝代：宋

梦游仙馆逢真侣，为说生前与此身。本是富陵朱隐士，暂来人世秉陶钧。
梦游仙馆
作者：安惇
朝代：宋

梦游仙馆逢真侣，为说生前与此身。
本是富陵朱隠士，暂来人世秉陶钧。
白云亭
作者：安扶
朝代：宋
体裁：五言绝句

云来本无心，云去亦无迹。要是莫逆交，更为不速客。
白雲亭
作者：安扶
朝代：宋

雲來本無心，雲去亦無迹。
要是莫逆交，更爲不速客。
句
作者：安时
朝代：宋

仙骨留来不记春，仙岩石欲化为尘。
題清遠峽和光洞
作者：安昌期
朝代：宋

蕙帳將辭去，猨猱不忍啼。
琴書自爲樂，朋友孰相携。
丹竈非無藥，青雲別有梯。
峽山余暫隠，人莫擬夷齊。
题清远峡和光洞
作者：安昌期
朝代：宋

蕙帐将辞去，猨猱不忍啼。
琴书自为乐，朋友孰相携。
丹竈非无药，青云别有梯。
峡山余暂隠，人莫拟夷齐。
题清远峡和光洞
作者：安昌期
朝代：宋

蕙帐将辞去，猨猱不忍啼。
琴书自为乐，朋友孰相攜。
丹灶非无药，青云别有梯。
峡山余暂隐，人莫拟夷齐。